
Διαχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΟΡΙΣΜΟΙ 
Άρθρο 1 
Ορισμοί 

Για την εφαρμογή του παρόντος νόμου νοούνται ως: 

α) «Κοινοτικό Πλαίσιο Στήριξης» (Κ.Π.Σ.): το έγγραφο 
που καταρτίζεται από την Επιτροπή των Ευρωπαϊκών Κοι¬ 
νοτήτων (εφεξής Επιτροπή), σε συνεργασία με το Ελληνι¬ 
κό Δημόσιο, εκπροσωπούμενο από τον Υπουργό Εθνικής 
Οικονομίας, και εγκρίνεται από την Επιτροπή και στο 
οποίο περιλαμβάνεται η στρατηγική ανάπτυξης της χώ¬ 
ρας, οι προτεραιότητες δράσης και οι ειδικοί στόχοι των 
διαρθρωτικών Ταμείων και του Κράτους και οι πηγές χρη¬ 
ματοδότησης. 

β) «Επιχειρησιακό Πρόγραμμα»: το έγγραφο που υπο¬ 
βάλλεται από τον Υπουργό Εθνικής Οικονομίας και εγκρί- 
νεται απάτην Ευρωπαϊκή Επιτροπή και το οποίο περιέχει 
ένα συνεκτικό σύνολο αξόνων προτεραιότητας και απο¬ 
σκοπεί στην εφαρμογή του Κ.Π.Σ. της χώρας ή κοινοτικής 
πρωτοβουλίας. 

γ) «Άξονας προτεραιότητας»: προτεραιότητα της στρα¬ 
τηγικής που έχει επιλεγεί στο Κ.Π.Σ. ή σε επιχειρησιακό 
πρόγραμμα. 

δ) «Μέτρο»: το μέσο, με το οποίο πραγματώνεται ένας 
άξονας προτεραιότητας και το οποίο επιτρέπει τη χρημα¬ 
τοδότηση των πράξεων. 

ε) «Πράξη»: κάθε έργο ή δράση που εκτελείται από τους 
τελικούς δικαιούχους στο πλαίσιο ενός επιχειρησιακού 
προγράμματος. 

στ) «Τελικοί δικαιούχοι»: οι φορείς και οι επιχειρήσεις 
του δημόσιου ή του ιδιωτικού τομέα που έχουν την ευθύ¬ 


νη για την εκτέλεση των πράξεων. Στην περίπτωση καθε¬ 
στώτων ενίσχυσης κατά την έννοια του άρθρου 87 της 
Συνθήκης των Ευρωπαϊκών Κοινοτήτων, καθώς και στην 
περίπτωση χορήγησης ενισχύσεων από φορείς που 
έχουν ορισθεί από τις αρμόδιες αρχές, οι τελικοί δικαιού¬ 
χοι είναι οι φορείς που χορηγούν τις ενισχύσεις. 

ζ) «Συμπλήρωμα προγραμματισμού»: το έγγραφο για 
την εφαρμογή της στρατηγικής και των αξόνων προτε¬ 
ραιότητας του επιχειρησιακού προγράμματος, το οποίο 
περιλαμβάνει λεπτομερή στοιχεία σε επίπεδο μέτρων. 

η) «Ολοκληρωμένο Πληροφοριακό Σύστημα» (Ο.Π.Σ.): 
το πληροφοριακό σύστημα που λειτουργεί στο Υπουρ¬ 
γείο Εθνικής Οικονομίας, όπου καταχωρίζονται τα δεδο¬ 
μένα που αφορούν το Κ.Π.Σ., τις κοινοτικές πρωτοβου¬ 
λίες, το Ταμείο Συνοχής, τις ιδιωτικές επενδύσεις και το 
Πρόγραμμα Δημοσίων Επενδύσεων. 

ι) «Κανονισμός»: ο υπ’ αριθ. 1260/99 Κανονισμός 
(Ε.Κ.) του Συμβουλίου της 21ης Ιουνίου 1999 «περί γενι¬ 
κών διατάξεων για τα διαρθρωτικά Ταμεία» που έχει δη- 
μοσιευθεί στην Επίσημη Εφημερίδα των Ευρωπαϊκών 
Κοινοτήτων. 

ΚΕΦΑΛΑΙΟ Β' 

ΔΙΑΧΕΙΡΙΣΗ 
Άρθρο 2 

Αρμοδιότητες της διαχειριστικής αρχής του Κ.Π.Σ. 

1. Η διαχειριστική αρχή του Κ.Π.Σ. έχει τη συνολική ευ¬ 
θύνη του προγραμματισμού και της εφαρμογής του 
Κ.Π.Σ.. Ιδίως έχει ως σκοπό την εξασφάλιση της αποτελε- 
σματικότητας και της νομιμότητας της διαχείρισης και 
της εφαρμογής του Κ.Π.Σ., καθώς και το συντονισμό του 
προγραμματισμού και της εφαρμογής των επιχειρησια¬ 
κών προγραμμάτων και το συντονισμό των διαχειριστικών 
αρχώντωνεπιχειρησιακώνπρογραμμάτων. Η διαχειριστι¬ 
κή αρχή του Κ.Π.Σ. εκπροσωπεί τη χώρα έναντι της Επι¬ 
τροπής για τα θέματα του Κ.Π.Σ.. Η διαχειριστική αρχή 
του Κ.Π.Σ. έχει τις ακόλουθες αρμοδιότητες: 

α) παρακολουθεί και συντονίζει την εφαρμογή του Κοι¬ 
νοτικού Πλαισίου Στήριξης, μεριμνώντας ιδίως για τη 
συμβατότητά του με τις εθνικές πολιτικές, 

β) συντονίζει τις διαχειριστικές αρχές των επιχειρη¬ 
σιακών προγραμμάτων του Κ.Π.Σ. και μεριμνά για την 
εφαρμογή των αποφάσεων της Επιτροπής Παρακολού¬ 
θησης του Κ.Π.Σ., 

γ) εκδίδει οδηγίες και παρέχει κατευθύνσεις σχετικά 
με τη διαχείριση, την αξιολόγηση, τον έλεγχο και κάθε 
δραστηριότητα που υπάγεται στην αποστολή των διαχει¬ 
ριστικών αρχών των επιχειρησιακών προγραμμάτων. Ιδί¬ 
ως εκδίδει οδηγίες για τη ρύθμιση των προϋποθέσεων 
που αφορούν τον τρόπο ενημέρωσης των ενδιαφερομέ¬ 
νων από τις διαχειριστικές αρχές των επιχειρησιακών 
προγραμμάτων για κάθε κατηγορία μέτρου, τη διαδικα¬ 
σία υποβολής των προτάσεων και των στοιχείων που τις 
συνοδεύουν, την προθεσμία υποβολής των προτάσεων 
για κάθε κατηγορία έργων, την ειδικότερη διαδικασία 
αξιολόγησης των προτάσεων και κάθε άλλο σχετικό θέμα, 
δ) έχει την ευθύνη και διαχειρίζεται το Ολοκληρωμένο 
Πληροφοριακό Σύστημα (Ο.Π.Σ.) που αναφέρεται στην 
παράγραφο 4 σε 6,τι αφορά το Κ.Π.Σ. και μεριμνά ώστε 
αυτό να ανταποκρίνεται στις ανάγκες των διαχειριστι¬ 
κών αρχών, των Επιτροπών Παρακολούθησης, της Αρχής 
Πληρωμής, των ελεγκτικών αρχών και της Επιτροπής. 

ε) έχει την ευθύνη για τη διενέργεια της ενδιάμεσης 
αξιολόγησης του Κ.Π.Σ., σύμφωνα με το άρθρο 42 του 
Κανονισμού. Επεξεργάζεται τα πορίσματα της ενδιάμε¬ 
σης αξιολόγησης του Κ.Π.Σ. και των επιχειρησιακών 
προγραμμάτων και προτείνει στην Επιτροπή Παρακολού¬ 
θησης του Κ.Π.Σ. τροποποιήσεις του Κ.Π.Σ. και των επι¬ 
χειρησιακών προγραμμάτων, 

στ) ενημερώνει τις διαχειριστικές αρχές των επιχειρη¬ 
σιακών προγραμμάτων σχετικά με το κοινοτικό και εθνι¬ 
κό δίκαιο. Παρακολουθεί και ενημερώνεται για τις σχετι¬ 
κές ενέργειες των διαχειριστικών αρχών των επιχειρη¬ 
σιακών προγραμμάτων, για την εξασφάλιση της συμβα¬ 
τότητας των επιχειρησιακών προγραμμάτων και των 
πράξεων με το εθνικό και κοινοτικό δίκαιο, ιδίως σε ό,τι 
αφορά την τήρηση των διατάξεων για τον ανταγωνισμό, 
τις δημόσιες συμβάσεις, την προστασία του περιβάλλο¬ 
ντος, την εξάλειψη των ανισοτήτων και την προώθηση 
της ισότητας μεταξύ ανδρών και γυναικών και εισηγείται 
τη λήψη των κατάλληλων μέτρων για την αποτελεσματι¬ 
κή εφαρμογή των κανόνων αυτών από τους αρμόδιους 
φορείς σε εθνικό και περιφερειακό επίπεδο, 
ζ) επεξεργάζεται και προτείνει τροποποιήσεις του 
Κ.Π.Σ. προς την Επιτροπή Παρακολούθησής του, 
η) επεξεργάζεται, σε συνεργασία με την Επιτροπή, 
τους δείκτες που θα χρησιμοποιηθούν για την κατανομή 
του αποθεματικού επίδοσης του άρθρου 44 του Κανονι¬ 
σμού και προτείνει στην Επιτροπή Παρακολούθησης του 
Κ.Π.Σ. την κατανομή του αποθεματικού αυτού, καθώς και 
την κατανομή του αποθεματικού προγραμματισμού, 
θ) οργανώνει και παρακολουθεί τη διαδικασία δημο¬ 
σιότητας του Κ.Π.Σ. σε συνεργασία με την Επιτροπή και 
διαμορφώνει πλαίσιο αρχών δημοσιότητας για τις δια¬ 
χειριστικές αρχές των επιχειρησιακών προγραμμάτων, 
προκειμένου να εξασφαλίζεται η ομοιογένεια, η συνοχή 
και ο συντονισμός των μέτρων δημοσιότητας και πληρο¬ 
φόρησης του Κ.Π.Σ., καθώς και των επιχειρησιακών προ¬ 
γραμμάτων, 

ι) συντάσσει και υποβάλλει στην Επιτροπή, ύοτερα 
από έγκριση της Επιτροπής Παρακολούθησης του 
Κ.Π.Σ., τςν ετήσια έκθεση εκτέλεσης του Κ.Π.Σ., 

ια) συμμετέχει στις ετήσιες συναντήσεις των διαχειρι¬ 
στικών αρχών των επιχειρησιακών προγραμμάτων και 


της Επιτροπής που προβλέπεται στο άρθρο 34 παρ. 2 
του Κανονισμού, 

ιβ) παρέχει στην Επιτροπή τα αναγκαία στοιχεία για 
την επαλήθευση της προσθετικότητας, κατά την έννοια 
του άρθρου 11 του Κανονισμού, 
ιγ) εισηγείται τις κατηγορίες και τα κριτήρια των επιλέ¬ 
ξιμων δαπανών και 

ιδ) παρέχει γραμματειακή υποστήριξή στην Επιτροπή 
Παρακολούθησης του Κ.Π.Σ.. 

2. Με απόφαση του Υπουργού Εθνικής Οικονομίας, 
μπορεί να εξειδικεύονται οι αρμοδιότητες τςς παραγρά¬ 
φου 1 και κάθε σχετική με την εκπλήρωση της αποστο¬ 
λής της διαχειριστικής αρχής του Κ.Π.Σ. λεπτομέρεια. 
Με όμοια απόφαση μπορεί να καθορίζονται οι κατηγορί¬ 
ες και τα κριτήρια των επιλέξιμων δαπανών των πράξε¬ 
ων. Με όμοια απόφαση μπορεί να καθορίζονται ο τρόπος 
και η διαδικασία δημοσιότητας των επιχειρησιακών προ¬ 
γραμμάτων από τις διαχειριστικές αρχές σύμφωνα με τις 
διατάξεις του Κανονισμού (ΕΚ) 1159/2000. 

3. Με αποφάσεις του Υπουργού Εθνικής Οικονομίας 
μπορεί να συγκροτούνται επιτροπές εμπειρογνωμόνων 
από το δημόσιο ή τον ιδιωτικό τομέα για την υποβοήθη¬ 
ση του έργου της διαχειριστικής αρχής του Κ.Π.Σ. σε ει¬ 
δικά θέματα και ιδίως σε θέματα συμβάσεων παραχώρη¬ 
σης, συστημάτων παραγωγής έργων, κρατικών ενισχύ¬ 
σεων, μικρομεσαίων επιχειρήσεων και λοιπών θεμάτων 
που εμπίπτουν στην εφαρμογή του Κοινοτικού Πλαισίου 
Στήριξης- Με αποφάσεις των Υπουργών Εθνικής Οικονο¬ 
μίας και Οικονομικών καθορίζεται ο τρόπος και το ύψος 
της αποζημίωσης των εμπειρογνωμόνων κατά παρέκκλι¬ 
ση από κάθε άλλη σχετική διάταξη. 

4. Στο Ολοκληρωμένο Πληροφοριακό Σύστημα 
{Ο.Π.Σ.} καταχωρίζονται κυρίως δεδομένα που αφορούν 
τον προσδιορισμό των πράξεων, τους εμπλεκόμενους 
φορείς και πρόσωπα, τα φυσικά, οικονομικά και τεχνικά 
χαρακτηριστικά των πράξεων, τα αναμενόμενα αποτελέ¬ 
σματα και τις επιπτώσεις, στοιχεία των διοικητικών δια¬ 
δικασιών που συνδέονται με την έγκριση των πράξεων, 
τις διαδικασίες και τα στοιχεία υλοποίησης των πράξεων 
μέχρι την ολοκλήρωσή τους, καθώς επίσης και τα πορί¬ 
σματα των ελέγχων που διενεργούνται από τις αρμόδιες 
αρχές. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικονο¬ 
μίας, Ανάπτυξης, Περιβάλλοντος, Χωροταξίας και Δημό¬ 
σιων Εργων, Γεωργίας, Εργασίας και Κοινωνικών Ασφα¬ 
λίσεων, Μεταφορών και Επικοινωνιών, μπορεί να προσ¬ 
διορίζονται τα στοιχεία που καταχωρίζονται, ο χρόνος 
υποβολής τους, οι ευθύνες των υποχρεών και κάθε άλλη 
σχετική λεπτομέρεια. Με απόφαση του Υπουργού Εθνι¬ 
κής Οικονομίας, μπορεί να ρυθμίζονται θέματα σχετικά 
με την οργάνωση και λειτουργία του Ο.Π.Σ.. Με κοινή 
απόφαση των Υπουργών Εθνικής Οικονομίας και Οικονο¬ 
μικών, ρυθμίζονται θέματα που αφορούν τη διασύνδεση 
του Ο.Π.Σ. με πληροφοριακά συστήματα του Υπουργεί¬ 
ου Οικονομικών. 

Άρθρο 3 

Σύσταση, οργάνωση και στελέχωση 

της Διαχειριστικής Αρχής του Κ.Π.Σ. 

Η διαχείριση του Κ.Π.Σ. και η εκτελεση της αποστολής 
και των καθηκόντων του άρθρου 2 ασκούνται μέσω της 
Γενικής Διεύθυνσης Περιφερειακής Πολίτικης και Επεν¬ 
δύσεων του Υπουργείου Εθνικής Οικονομίας (διαχειρι- 

στική αρχή του Κ.Π.Σ.), η οποία μετονομάζεται σε Γενική 
Διεύθυνση Αναπτυξιακού Προγραμματισμού, Περιφε¬ 
ρειακής Πολιτικής και Δημοσίων Επενδύσεων. Με κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών. μπορεί να καταργούνται ή να αναδιαρθρώνονται 
οργανικές μονάδες της ανωτέρω Γενικής Διεύθυνσης, να 
μεταφέρονται από αυτήν σε άλλη υπηρεσία του ίδιου 
Υπουργείου οργανικές μονάδες ή αρμοδιότητες τους και 
να μεταφέρονται σε αυτήν οργανικές μονάδες ή αρμο¬ 
διότητες από άλλη υπηρεσία του ίδιου Υπουργείου. Με 
όμοια απόφαση μπορεί να συνιστώνται ειδικές υπηρεσί¬ 
ες για τις ανάγκες διαχείρισης του Κ.Π.Σ. και να ορίζο¬ 
νται η οργάνωση και η λειτουργία τους, οι αρμοδιότητές 
τους, ο αριθμός και η σύνθεση του προσωπικού τους κα¬ 
τά κατηγορία, καθώς και κάθε άλλο σχετικό θέμα. Για τις 
υπηρεσίες αυτές εφαρμόζονται αναλόγως οι ρυθμίσεις 
των παραγράφων 2 έως και 7 του άρθρου 7. Οι υπηρεσί¬ 
ες αυτές υπάγονται στο Γενικό Διευθυντή της Γενικής 
Διεύθυνσης Αναπτυξιακού Προγραμματισμού, Περιφε¬ 
ρειακής Πολιτικής και Δημοσίων Επενδύσεων για τον 
οποίο εφαρμόζεται η παράγραφος 7 του άρθρου 7. 

Άρθρο 4 

Αποστολή και αρμοδιότητες των διαχειριστικών 
αρχών επιχειρησιακών προγραμμάτων 

1. Η διαχειριστική αρχή κάθε επιχειρησιακού προγράμ¬ 
ματος είναι αρμόδια να εξασφαλίσει την αποτελεσματι- 
κότητα και την κανονικότητα της διαχείρισης και της 
εφαρμογής του. Στο πλαίσιο αυτό: 

α) εφαρμόζει το συμπλήρωμα προγραμματισμού. 

β) εισηγείται στον Ειδικό ή Γενικό Γραμματέα Υπουρ¬ 
γείου ή Περιφέρειας την ένταξη των πράξεων στα μέτρα 
του οικείου επιχειρησιακού προγράμματος, σύμφωνα με 
το άρθρο 5 του παρόντος, 

γ) διασφαλίζει τη συμβατότητα των πράξεων που εντάσ¬ 
σονται στο επιχειρησιακό πρόγραμμα προς το εθνικό και 
το κοινοτικό δίκαιο, καθώς και τις εθνικές και κοινοτικές 
πολιτικές και ιδίως όσον αφορά τις διατάξεις για τον 
ανταγωνισμό, τις δημόσιες συμβάσεις, την προστασία 
του περιβάλλοντος, την εξάλειψη των ανισοτήτων και 
την προώθηση της ισότητας μεταξύ ανδρών και γυναι¬ 
κών. Για το σκοπό αυτόν παρέχει κάθε δυνατή υποστήρι¬ 
ξη στους τελικούς δικαιούχους, σε συνεργασία με τους 
αρμόδιους δημόσιους φορείς, προκειμένου αυτοί να 
ανταποκριθούν στις υποχρεώσεις τους, 
δ) παρακολουθεί την πορεία εφαρμογής του επιχειρη¬ 
σιακού προγράμματος και συντάσσει προτάσεις για ανα¬ 
θεώρησή του, τις οποίες υποβάλλει στην Επιτροπή Πα¬ 
ρακολούθησης του επιχειρησιακού προγράμματος, 
ε) συλλέγει τα κατάλληλα οικονομικά και στατιστικά 
δεδομένα και τα εισάγει στο Ο.Π.Σ., 
στ) συντάσσει τις προτάσεις προσαρμογής του συ¬ 
μπληρώματος προγραμματισμού, τις οποίες υποβάλλει 
στην Επιτροπή Παρακολούθησης του επιχειρησιακού 
προγράμματος, 

ζ) συντάσσει τις ετήσιες εκθέσεις εκτέλεσης και την 
τελική έκθεση του επιχειρησιακού προγράμματος και τις 
υπόβαλλε: στην Επιτροπή Παρακολούθησης αυτού και 
στη διαχειριστική αρχή του Κ.Π.Σ., 
η) οργανώνει και παρακολουθεί την ενδιάμεση αξιολό¬ 
γηση του επιχειρησιακού προγράμματος που προβλέπε- 
ται στο άρθρο 42 του Κανονισμού σε συνεργασία με τη 


διαχειριστική αρχή του Κ.Π.Σ. και επεξεργάζεται προτά¬ 
σεις για την κατάλληλη αξιοποίηση των συμπερασμάτων 
της. 

θ) παρακολουθεί την τήρηση αυτοτελούς λογιστικής 
μερίδας για κάθε πράξη από τους τελικούς δικαιούχους. 
Με κοινή απόφαση των Υπουργών Εθνικής Οικονομίας 
και Οικονομικών, μπορεί να ρυθμίζεται κάθε θέμα σχετι¬ 
κό με τον τρόπο τήρησης στοιχείων και καταχώρισης 
των λογιστικών εγγραφών των τελικών δικαιούχων που 
αφορούν τις πράξεις, οι οποίες εντάσσονται στα επιχει¬ 
ρησιακά προγράμματα, 

ι) συνεργάζεται με τη διαχειριστική αρχή του Κ.Π.Σ., 
την Επιτροπή Παρακολούθησης του επιχειρησιακού προ¬ 
γράμματος και την Επιτροπή και παρέχει σε αυτές κάθε 
πληροφορία που ζητείται, 

ια) διενεργεί τους ελέγχους που προβλέπονται στο άρ¬ 
θρο 6, προβαίνει στις απαραίτητες ενέργειες με βάση τα 
πορίσματά τους, ενημερώνει την Επιτροπή, την Αρχή 
Πληρωμής και την Επιτροπή Δημοσιονομικού Ελέγχου 
του Υπουργείου Οικονομικών και λαμβάνει τα απαραίτη¬ 
τα μέτρα συμμόρφωσης μετά από σχετικές συστάσεις 
των ανωτέρω αρχών, 

ιβ) εφαρμόζει τις δράσεις δημοσιότητας του επιχειρη¬ 
σιακού προγράμματος σε συνεργασία με τη διαχείριση- 
κή αρχή του Κ.Π.Σ., την Επιτροπή Παρακολούθησης του 
επιχειρησιακού προγράμματος και την Επιτροπή. Παρα¬ 
κολουθεί την τήρηση των υποχρεώσεων των τελικών δι¬ 
καιούχων σχετικώς με τη δημοσιότητα και την παροχή 
πληροφόρησης για τις πράξεις που εκτελούν και 
ιγ) παρέχει γραμματειακή υποστήριξη στην Επιτροπή 
Παρακολούθησης του επιχειρησιακού προγράμματος. 

2 . Για επιχειρησιακά προγράμματα Υπουργείου που 
καλύπτουν πλείονες τομείς πολιτικής του Υπουργείου 
μπορεί, με κοινή απόφαση των Υπουργών Εθνικής Οικο¬ 
νομίας και του καθ' ύλην αρμόδιου Υπουργού, να ανατί¬ 
θεται σε άλλες υπηρεσίες του Υπουργείου, η άσκηση 
των αρμοδιοτήτων που περιγράφονται στα εδάφια β', 
γ', ε , θ', ία της παραγράφου 1. Με την ίδια απόφαση 
ρυθμίζεται ο τρόπος άσκησης των αρμοδιοτήτων αυτών. 

Η διαχειριστική αρχή συντονίζει και ελέγχει την άοκηση 
των αρμοδιοτήτων και έχει την τελική ευθύνη έναντι της 
Επιτροπής. 

3, Με απόφαση του καθ’ ύλην αρμόδιου Υπουργού ή 
Γενικού Γραμματέα Περιφέρειας μπορεί να συγκροτού¬ 
νται επιτροπές ή ομάδες εργασίας και με τη συμμετοχή 
εμπειρογνωμόνων για την υποβοήθηση του έργου των 
διαχειριστικών αρχών σύμφωνα με αυτά που ορίζονται 
στο άρθρο 12. 

Άρθρο 5 

Ενταξη πράξεων στα μέτρα τοιι επιχειρησιακού 
προγράμματος 

1. Η ένταξη των πράξεων στα μέτρα του επιχειρησια¬ 
κού προγράμματος διενεργείται με απόφαση του Γενι¬ 
κού η Ειδικού Γραμματέα στον οποίο υπάγεται η διαχει¬ 
ριστική αρχή του επιχειρησιακού προγράμματος, ύστερα 
από αξιολόγηση των προτάσεων που υποβλήθηκαν με 
βάση τα κριτήρια ένταξης των μέτρων. 

2. Πριν από την απόφαση ένταξης στο επιχειρησιακό 
πρόγραμμα, η οικεία διαχειριστική αρχή γνωστοποιεί τις 
προς ένταξη προτάσεις στη διαχειριστική αρχή του 
Κ·Π ± και στα καθ ύλην αρμόδια Υπουργεία, προκειμέ¬ 
νου νσ διατυπώσουν γνώμη εντός εύλογης προθεσμίας 

που τους τάσσει, η οποία δεν μπορεί να είναι μικρότερη 
των δεκαπέντε (15) εργάσιμων ημερών. Η απόφαση 
ένταξης μπορεί να εκδίδεται ύστερα από την παρέλευση 
άπρακτης της προθεσμίας αυτής. Για τα δημόσια έργα 
προϋπολογισμού άνω των πενήντα εκατομμυρίων 
(50.000.000) ευρώ, καθώς και για τα δημόσια έργα που 
παράγουν έσοδα στον τελικό δικαιούχο, η απόφαση 
ένταξης εκδίδεται ύστερα από σύμφωνη γνώμη του 
Υπουργού Εθνικής Οικονομίας. 

3. Με απόφαση του Υπουργού Εθνικής Οικονομίας, 
ορίζονται ο τύπος και το περιεχόμενο της απόφασης 
ένταξης της πράξης σε επιχειρησιακό πρόγραμμα, οι 
όροι ένταξης και οι υποχρεώσεις των τελικών δικαιού¬ 
χων. 

4. Οι διατάξεις του παρόντος άρθρου εφαρμόζονται σε 
όλες τις πράξεις που προτείνονται για ένταξη στα επι¬ 
χειρησιακά προγράμματα. Στις πράξεις αυτές συμπερι- 
λαμβάνονται και εκείνες που βρίσκονται στο στάδιο 
εκτέλεσης. 

Άρθρο 6 

Έλεγχος από τις διαχειριστικές αρχές 
επιχειρησιακών προγραμμάτων 

1. Η διαχειριστική αρχή κάθε επιχειρησιακού προγράμ¬ 
ματος ασκεί τον έλεγχο που προβλέπεται στο άρθρο 4 
παράγραφος 1 στοιχείο (ια) σε όλα τα στάδια από την 
προετοιμασία μέχρι την ολοκλήρωση της πράξης. 

2. Η διαχειριστική αρχή του- επιχειρησιακού προγράμ¬ 
ματος ελέγχει εάν ο τελικός δικαιούχος έχει λάβει τα 
μέτρα που εξασφαλίζουν την τήρηση της ισχύουσας 
νομοθεσίας και τις προϋποθέσεις για την ορθή εκτέλε¬ 
ση των πράξεων. Ειδικά για τις πράξεις η εφαρμογή των 
οποίων διέπεται από το ν. 1418/1984, όπως ισχύει κάθε 
φορά και από τις κατ' εξουσιοδότησή του εκδιδόμενες 
κανονιστικές πράξεις, η διαχειριστική αρχή του προ¬ 
γράμματος προβαίνει υποχρεωτικά οε προέγκριση των 
σταδίων εξέλιξής τους, όπως τα στάδια αυτά ορίζονται 
στην απόφαση ένταξης της πράξης. 

3. Κατά το στάδιο της εκτέλεσης της πράξης η διαχει¬ 
ριστική αρχή του επιχειρησιακού προγράμματος ελέγχει 
και με επιτόπιο έλεγχο: 

α} τη νομιμότητα των πράξεων, τη νομιμότητα και κα¬ 
νονικότητα των δαπανών και την τήρηση των διαδικα¬ 
σιών, 

β) την αξιοπιστία των πληροφοριών και οικονομικών 
στοιχείων που δηλώνονται από τον τελικό δικαιούχο, 

γ) την τήρηση των δεσμεύσεων που έχει αναλάβει ο 
τελικός δικαιούχος και 

δ) την τήρηση των κανόνων δημοσιότητας. 

4. Μετά τη γνωστοποίηση της ολοκλήρωσης της πρά¬ 
ξης από τον τελικό δικαιούχο, η διαχειριστική αρχή προ¬ 
βαίνει σε επιτόπιο έλεγχο των ποιοτικών, οικονομικών 
και λειτουργικών αποτελεσμάτων της πράξης, καθώς και 
σε έλεγχο της τήρησης των υποχρεώσεων του τελικού 
δικαιούχου, λαμβάνοντας υπόψη την πρόταση και την 
απόφαση ένταξης στο επιχειρησιακό πρόγραμμα και συ¬ 
ντάσσει σχετική βεβαίωση τήρησης των υποχρεώσεων 
από τον τελικό δικαιούχο. 

5. Για κάθε διενεργούμενο έλεγχο συντάσσεται έκθε¬ 
ση και τα πορίσματα της καταχωρούνται στο Ο.Π.Σ. και 
κοινοποιούνται στην Αρχή Πληρωμής, στην Επιτροπή 
Δημοσιονομικού Ελέγχου του Υπουργείου Οικονομικών, 
καθώς και στον τελικό δικαιούχο. 


6. Η διαχειριστική αρχή, εφόσον έχει σοβαρές ενδεί¬ 
ξεις για την ύπαρξη παρατυπιών, κατά την έννοια του 
άρθρου 1 του Κανονισμού (ΕΚ) 2988/1995 του Συμβουλί¬ 
ου, προβαίνει στη διενέργεια έκτακτου ελέγχου. Μέχρι 
την περάτωση του ελέγχου και την έκδοση σχετικού πο¬ 
ρίσματος, ενημερώνει την Αρχή Πληρωμής και ζητά την 
αναστολή της χρηματοδότησης της πράξης από την αρ¬ 
μόδια υπηρεσία. Μετά την έγκριση του πορίσματος ελέγ¬ 
χου από τον οικείο Υπουργό ή Γενικό Γραμματέα Περιφέ¬ 
ρειας, η διαχειριστική αρχή ενημερώνει την Αρχή Πλη¬ 
ρωμής και εισηγείται στις αρμόδιες υπηρεσίες την άρση 
της αναστολής χρηματοδότησης ή λαμβανομένης υπόψη 
της βαρύτητας της παράβασης, των δημοσιονομικών της 
επιπτώσεων και των διατάξεων του άρθρου 39 του Κανο¬ 
νισμού, εισηγείται στα αρμόδια όργανα την υποχρεωτική 
διακοπή της χρηματοδότησης του έργου ή τη μείωση του 
ύψους της. Στις περιπτώσεις που απαιτείται επιστροφή 
παρανόμως ή αχρεωστήτως καταβληθέντων ποσών διε- 
νεργείται καταλογισμός σύμφωνα με τις κείμενες διατά¬ 
ξεις. Όταν οι παρατυπίες που διαπιστώθηκαν συνιστοάν 
πειθαρχικό ή ποινικό αδίκημα, αντίγραφο του σχετικού 
φακέλου αποστέλλεται στα αρμόδια πειθαρχικά όργανα 
ή στις εισαγγελικές αρχές. Με απόφαση των Υπουργών 
Εθνικής Οικονομίας και Οικονομικών, μπορεί να ορίζεται 
ειδικότερα η διαδικασία και κάθε αναγκαία λεπτομέρεια 
για την εφαρμογή της διάταξης αυτής. 

Άρθρο 7 

Σύσταση, οργάνωση και στελέχωση ειδικών 

υπηρεσιών για τη διαχείριση και εφαρμογή 
επιχειρησιακών προγραμμάτων 

1. Η διαχείριση κάθε επιχειρησιακού προγράμματος 
ασκείται μέσω ειδικής υπηρεσίας (διαχειριστική αρχή), η 
οποία αυνιστάται για τους σκοπούς αστούς στο οικείο 
Υπουργείο ή Περιφέρεια με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης. Εθνικής Οικονομίας. Οικονομικών και του αρμόδιου 
κατά περίπτωση Υπουργού. Η άσκηση αρμοδιοτήτων δι- 
χειρισπκής αρχής δεν είναι συμβατή με την ιδιότητα τε¬ 
λικού δικαιούχου με εξαίρεση τις περιπτώσεις πράξεων 
τεχνικής βοήθειας - στήριξης. Με την απόφαση αυτή 
εξειδικεύονται οι αρμοδιότητες της ειδικής υπηρεσίας, 
καθορίζεται η οργάνωση, η λειτουργία, ο αριθμός και η 
σύνθεση του προσωπικού κατά κατηγορία και κάθε άλλο 
σχετικό θέμα. Με όμοια απόφαση μπορεί να καταργού- 
νται υφιστάμενες οργανικές μονάδες του οικείου Υπουρ¬ 
γείου ή Περιφέρειας ή να μεταφέρονται οε άλλη Υπηρε¬ 
σία του ίδιου Υπουργείου ή Περιφέρειας οργανικές μονά¬ 
δες ή αρμοδιότητες και να μεταφέρονται στην ειδική υπη¬ 
ρεσία συναφείς με το έργο της αρμοδιότητες που ασκού¬ 
νται από άλλη υπηρεσία του ίδιου Υπουργείου ή Περιφέ¬ 
ρειας. Με την ίδια απόφαση μπορεί να ορίζεται ότι η ειδι¬ 
κή υπηρεσία που συστήνεται, συγκροτείται ως ενιαίος 
διοικητικός τομέας, του οποίου προίσταται μετακλητός 
ειδικός γραμματέας με βαθμό Β της κατηγορίας ειδικών 
θέσεων. Κατά τα λοιπά εφαρμόζονται οι διατάξεις του 
άρθρου 28 του ν. 1558/1985 <ΦΕΚ 137 Α ). Οι αποφάσεις 
της παρούσας παρ'αγράφου που αφορούν τις Περιφέ¬ 
ρειες εκδίδονται μετά από πρόταση του Γενικού Γραμμα¬ 
τέα Περιφέρειας. 

2. Η στελέχωση των ανωτέρω ειδικών υπηρεσιών γίνε¬ 
ται με μετακίνηση προσωπικού που υπηρετεί στο οικείο 
υπουργείο ή ατην οικεία περιφέρεια, με απόσπαση προ- 

σωπικού που υπηρετεί σε φορείς του ευρύτερου δημό¬ 
σιου τομέα του άρθρου 1 παρ. 2 του ν. 2000/1991 με 
οποιαδήποτε σχέση εργασίας ή με πρόσληψη νέου προ¬ 
σωπικού: 

α) Η μετακίνηση υπηρετούντος προσωπικού ή η από¬ 
σπαση προσωπικού που υπηρετεί σε φορείς του ευρύτε¬ 
ρου δημόσιου τομέα γίνεται με απόφαση του αρμόδιου 
Υπουργού ή Γενικού Γραμματέα Περιφέρειας ή με κοινή 
απόφαση των αρμόδιων υπουργών χωρίς να απαιτείται 
γνώμη του υπηρεσιακού συμβουλίου ύστερα από ερώτη¬ 
μα του Γενικού ή Ειδικού Γραμματέα στον οποίο υπάγε¬ 
ται η ειδική υπηρεσία προς την επιτροπή αξιολόγησης. Η 
επιτροπή αξιολόγησης αποτελείται από εμπειρογνώμο¬ 
νες και συγκροτείται με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Εθνικής Οικονομίας. Η διαδικασία αξιολόγησης υποστη¬ 
ρίζεται από τη Μονάδα Οργάνωσης της Διαχείρισης του 
Κ.Π.Σ. (Μ.Ο,Δ.) του άρθρου 3 του ν. 2372/1996. Με κοινή 
απόφαση των Υπουργών Εθνικής Οικονομίας και του οι¬ 
κείου Υπουργού μετά από πρόταση του Γενικού ή Ειδι¬ 
κού Γραμματέα Υπουργείου καθορίζονται τα απαιτούμε- 
να τυπικά και ουσιαστικά προσόντα του προσωπικού που 
μετακινείται ή αποσπάται. Με απόφαση του Υπουργού 
Εθνικής Οικονομίας μετά από πρόταση του Γενικού 
Γραμματέα Περιφέρειας καθορίζονται τα απαιτούμενα 
τυπικά και ουσιαστικά προσόντα του προσωπικού που 
μετακινείται ή αποσπάται σε ειδικές υπηρεσίες της Περι¬ 
φέρειας. Με κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Εθνικής 
Οικονομίας καθορίζεται η διαδικασία αξιολόγησης και 
επιλογής και κάθε αναγκαία λεπτομέρεια. 

β) Η απόσπαση προσωπικού μπορεί να γίνεται και 
ύστερα από δημόσια πρόσκληση της Μ.Ο.Δ., με την 
οποία καθορίζονται τα απαιτούμενα τυπικά και ουσιαστι¬ 
κά προσόντα, και γνώμη της επιτροπής αξιολόγησης του 
εδαφίου α '. Ο τρόπος δημοσίευσης της πρόσκλησης, η 
διαδικασία αξιολόγησης και επιλογής και κάθε αναγκαία 
λεπτομέρεια ρυθμίζονται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Εθνικής Οικονομίας. 

γ) Η πρόσληψη προσωπικού γίνεται σύμφωνα με τις 
διατάξεις των νόμων 2190/1994 και 2372/1996, όπως 
ισχύουν. 

3. Η απόφαση για τη μετακίνηση ή την απόσπαση προ¬ 
σωπικού ισχύει για δύο (2) χρόνια και μπορεί να παρατα- 
θεί μία ή περισσότερες φορές για ίσο χρονικό διάστημα 
κατά παρέκκλιση από αντίθετη διάταξη του ν. 2683/1999 
(ΦΕΚ 19 Α'). 

4. Σε κάθε ειδική υπηρεσία συνιστάται μια θέση προϊ¬ 
σταμένου με θητεία δύο (2) ετών η οποία μπορεί να πα- 
ρατείνεται μία ή περισσότερες φορές για ίσο χρονικό 
διάστημα. Η αξιολόγηση και επιλογή προϊσταμένου γίνε¬ 
ται σύμφωνα με τη διαδικασία που προβλέπεται στην πα¬ 
ράγραφο 2. Εάν ο επιλεγείς ως προϊστάμενος υπάγεται 
στις διατάξεις του ν. 2683/1999, η πλήρωση της θέσης 
γίνεται με ανάθεση αποκλειστικών καθηκόντων για χρό¬ 
νο ίσο με μία θητεία, που μπορεί να παρατείνεται μία ή 
περισσότερες φορές για ίσο χρονικό διάοτημα. Η ανάθε¬ 
ση γίνεται με απόφαοη του οικείου Υπουργού ή Γενικού 
Γραμματέα Περιφέρειας. Σε κάθε άλλη περίπτωση η πλή¬ 
ρωση της θέσης γίνεται με απόφαση διορισμού του αρ¬ 
μόδιου Υπουργού η Γενικού Γραμματέα Περιφέρειας, για 
θητεία δυο (2) ετών, η οποία μπορεί να παρατείνεται μία 


ή περισσότερες φορές. Για τα πειθαρχικά τους αδικήμα¬ 
τα οι προϊστάμενοι των ειδικών υπηρεσιών υπάγονται 
στην αρμοδιότητα του ειδικού υπηρεσιακού συμβουλίου 
του άρθρου 159 του ν. 2683/1999. Οι αποδοχές των προ¬ 
ϊσταμένων καθορίζονται στο ύψος των πόσης φύσεως 
αποδοχών που προβλέπονται κάθε φορά για Γενικό Διευ¬ 
θυντή Υπουργείου. Εφόσον ο επιλεγόμενος ελάμβανε 
από το φορέα προέλευσής του συνολικές αποδοχές με¬ 
γαλύτερες από τις ανωτέρω οι πόσης φύσεως αποδοχές 
του καθορίζονται στο ύψος των πόσης φύσεως αποδο¬ 
χών που ελάμβανε πριν από το διορισμό του σε θέση 
προϊσταμένου. 

5. α) Οι υπάλληλοι των ειδικών υπηρεσιών αξιολογού¬ 
νται από εκείνον που ασκεί καθήκοντα αμέσου προιστα- 
μένρυ τους και τον προϊστάμενο της ειδικής υπηρεσίας. 

β) Ο χρόνος υπηρεσίας των προϊσταμένων των ειδικών 
υπηρεσιών και των υπαλλήλων τους θεωρείται για 
οποιαδήποτε υπηρεσιακή συνέπεια ως χρόνος υπηρεσί¬ 
ας στην οργανική τους θέση. 

γ) Η υπηρεσία του προϊσταμένου των ειδικών υπηρε¬ 
σιών, καθώς και των υπαλλήλων τους συνυπολογίζεται 
ως χρόνος άσκησης καθηκόντων Προϊσταμένου Διεύ¬ 
θυνσης ή Τμήματος αντιστοίχως όπου κατά τις οικείες 
διατάξεις ή κανονισμούς απαιτείται ως προϋπόθεση για 
την εξέλιξη στο βαθμό του Γενικού Διευθυντή ή του 
Διευθυντή αντίστοιχα. 

δ) Οι προϊστάμενοι των ειδικών υπηρεσιών και οι υπάλ¬ 
ληλοί τους διατηρούν το βαθμό που είχαν κατά τη μετα¬ 
κίνηση, την απόσπαση ή το διορισμό τους στην ειδική 
υπηρεσία. Οσοι εξ αυτών κατέχουν θέση Γενικού Διευ¬ 
θυντή ή Διευθυντή δεν τη διατηρούν, αλλά η θέση προ¬ 
κηρύσσεται κατα τις διατάξεις του ν. 2683/1999. Επα¬ 
νερχόμενοι στην Υπηρεσία τους εφαρμόζονται γι’ αυτούς 
οι διατάξεις της παραγράφου 10 του άρθρου δεύτερου 
του ν. 2683/1999. Ο χρόνος υπηρεσίας στις ειδικές υπη¬ 
ρεσίες Προϊσταμένων Τμημάτων, με την επιφύλαξη 
όσων ορίζονται στις διατάξεις του εδαφίου γ , θεωρείται 
ως χρόνος υπηρεσίας σε θέση Προϊσταμένου Τμήματος. 
Κατά τα λοιπά εφαρμόζονται οι διατάξεις της παραγρά¬ 
φου 8 του άρθρου 85 του ν. 2683/1999. 

6. Η δαπάνη μισθοδοσίας των σποσπασμένων στις ει¬ 
δικές υπηρεσίες υπαλλήλων βαρύνει τους φορείς από 
τους οποίους προέρχονται. 

7. Με κοινή απόφαση των Υπουργών Εθνικής Οικονο¬ 
μίας και Οικονομικών καθορίζεται το ειδικό επίδομα, το 
ύψος της εκτός έδρας αποζημίωσης και τα έξοδα μετα¬ 
κίνησης του προσωπικού που υπηρετεί στις ειδικές υπη¬ 
ρεσίες, ανάλογα με τη θέση, τα καθήκοντα που ασκούν 
και τα ειδικότερα τυπικά τους προσόντα, καθώς και η 
διαδικασία πληρωμής κατά παρέκκλιση των διατάξεων 
του άρθρου 19 του ν. 2470/1997, του ν. 1256/1982 και 
του ν. 2685/1999. Με όμοια απόφαση καθορίζεται η απο¬ 
ζημίωση των μελών της επιτροπής αξιολόγησης της πα¬ 
ραγράφου 2α. Οι δαπάνες της παρούσας παραγράφου 
μπορεί να βαρύνουν τον προϋπολογισμό δημοσίων επεν¬ 
δύσεων. 

8. Οι διατάξεις των προηγούμενων παραγράφων 
εφαρμόζονται και για τη σύσταση, οργάνωση, διάρθρω¬ 
ση και στελέχωση ειδικών υπηρεσιών για την άσκηση κα¬ 
θηκόντων και αρμοδιοτήτων που συνάπτονται με την 
εφαρμογή και υλοποίηση του Κ.Π.Σ. ή επιχειρησιακών 
προγραμμάτων. 

ΚΕΦΑΛΑΙΟ Γ 
ΠΛΗΡΩΜΗ 

Αρθρο 8 

Αρμοδιότητες της Αρχής Πληρωμής 

Η Αρχή Πληρωμής έχει ως σκοπό την εξασφάλιση των 
χρηματοδοτικών ροών από τα διαρθρωτικά Ταμεία για τα 
επιχειρησιακά προγράμματα του Κ.Π.Σ.. Στο πλαίσιο αυ¬ 
τό η Αρχή Πληρωμής: 

α) Καταρτίζει και υποβάλλει στην Επιτροπή τις αιτή¬ 
σεις πληρωμών και τις δηλώσεις που προβλέπονται στο 
άρθρο 32 του Κανονισμού για όλες τις παρεμβάσεις του 
Κ.Π.Σ. και είναι αποδέκτης των εγκρίσεων πληρωμών 
των διαρθρωτικών Ταμείων που αφορούν σε αυτές. 

β) Προσδιορίζει τους δικαιούχους των πιστώσεων που 
εγκρίθηκαν κατά επιχειρησιακό πρόγραμμα και διαρθρω¬ 
τικό Ταμείο και ενημερώνει σχετικά το Υπουργείο Οικο¬ 
νομικών για την εκταμίευση των αντίστοιχων ποσών, 
από τους λογαριασμούς που αυτό τηρεί στην Τράπεζα της 
Ελλάδος. 

γ) Παρακολουθεί τη διαδικασία μεταφοράς των σχετι¬ 
κών πιστώσεων στους τελικούς δικαιούχους και εξασφα¬ 
λίζει ότι πραγματοποιείται στο ακέραιο το συντομότερο 
δυνατόν. 

δ) Υποβάλλει στην Επιτροπή, μέχρι τις 30 Απριλίου κά¬ 
θε έτους, τις προβλέψεις και εκτιμήσεις κατά το άρθρο 
32 παράγραφος 7 του Κανονισμού. 

ε) Συνεργάζεται με τη διαχειριστική αρχή του Κ.Π.Σ. 
για τον καθορισμό των κανόνων λειτουργίας του Ο.Π.Σ. 
ως προς την επεξεργασία των πληροφοριών τις οποίες 
χρησιμοποιεί κατά την άσκηση των καθηκόντων της. 
στ) Διενεργεί τους ελέγχους του επόμενου άρθρου. 

Άρθρο 9 

Έλεγχοι από την Αρχή Πληρωμής 

1. Η Αρχή Πληρωμής διενεργεί: 

α) Ελέγχους με διασταύρωση στοιχείων πληρωμών 
που καταχωρούνται στο Ο.Π.Σ. από τις διαχειριστικές 
αρχές των επιχειρησιακών προγραμμάτων. 

β) Ελέγχους στις διαχειριστικές αρχές των επιχειρη¬ 
σιακών προγραμμάτων, ιδίως ως προς την ορθή λειτουρ¬ 
γία του συστήματος διαχείρισης και ελέγχου. 

γ) Δειγματοληπτικούς ελέγχους στους τελικούς δικαι¬ 
ούχους και στις πράξεις που χρηματοδοτούνται στο 
πλαίσιο του Κ.Π.Σ.. Με πρόταση της Αρχής Πληρωμής οι 
έλεγχοι του εδαφίου αυτού μπορεί να πραγματοποιού¬ 
νται από υφιστάμενη ελεγκτική υπηρεσία του Δημοσίου. 

2. Σε ειδικές περιπτώσεις με απόφαση του προϊσταμέ¬ 
νου της Αρχής Πληρωμής μπορεί ο έλεγχος να ανατίθε¬ 
ται σε ειδική ομάδα ελέγχου στην οποία συμμετέχουν 
υπάλληλοι της Αρχής Πληρωμής, υπάλληλοι του δημό¬ 
σιου τομέα ή και ιδιώτες, ή να αναθέτει το έργο του 
ελέγχου σε ελεγκτικές εταιρείες. Με κοινή απόφαση 
των Υπουργών Εθνικής Οικονομίας και Οικονομικών κα¬ 
θορίζεται η αμοιβή των μελών των ομάδων ελεγχου κα¬ 
τά παρέκκλιση του άρθρου 11 του ν. 2470/1997, καθώς 
και ο τρόπος και το ύψος της αμοιβής των εμπειρογνω¬ 
μόνων. 

3. Η Αρχή Πληρωμής καταχωρίζει τα πορίσματα των 
ανωτέρω ελέγχων στο Ο.Π.Σ. και τα γνωστοποιεί στη δια¬ 
χειριστική αρχή του Κ.Π.Σ. και του επιχειρησιακού προ¬ 
γράμματος, στην Επιτροπή Δημοσιονομικού Ελέγχου του 


Υπουργείου Οικονομικών και στον τελικό δικαιούχο. 

4. Η Αρχή Πληρωμής, εφόσον έχει σοβαρές ενδείξεις 
για την ύπαρξη παρατυπιών, προβαίνει στη διενέργεια 
έκτακτου ελέγχου. Μέχρι την περάτωση του ελέγχου και 
την έκδοση σχετικού πορίσματος η Αρχή Πληρωμής 
ενιέλλεται την αναστολή της χρηματοδότησης της πρά¬ 
ξης από τις οικονομικές υπηρεσίες των αρμόδιων Υπουρ¬ 
γείων, Περιφερειών ή φορέων και ενημερώνει την Επι¬ 
τροπή Δημοσιονομικού Ελέγχου του Υπουργείου Οικονο¬ 
μικών και τη διαχειριστική αρχή του Κ.Π.Σ.. 

5. Μετά την έκδοση πορίσματος ελέγχου, με απόφαση 
του Υπουργού Εθνικής Οικονομίας, ύστερα από εισήγη¬ 
ση της Αρχής Πληρωμής, και μετά από γνώμη της διαχει¬ 
ριστικής αρχής του επιχειρησιακού προγράμματος, αίρε¬ 
ται η αναστολή χρηματοδότησης ή. λαμβανομένων υπό¬ 
ψη της βαρύτητας της παράβασης, των δημοσιονομικών 
της επιπτώσεων και των διατάξεων του άρθρου 39 του 
Κανονισμού, διακόπτεται η χρηματοδότηση του έργου ή 
μειώνεται το ύψος της. Στις περιπτώσεις που απαιτείται 
επιστροφή παρανόμως ή αχρεωστήτως καταβληθέντων 
ποσών γίνεται ο καταλογισμός σύμφωνα με τις κείμενες 
διατάξεις. Οπου απαιτείται, τα στοιχεία διαβιβάζονται 
στα αρμόδια, για τον έλεγχο των εμπλεκόμενων, πειθαρ¬ 
χικά όργανα ή στις εισαγγελικές αρχές. 

6. Η Αρχή Πληρωμής παρακολουθεί την πορεία εξέλι¬ 
ξης των θεμάτων που παρέπεμψε οε άλλες δημόσιες αρ¬ 
χές με τη διαδικασία της προηγούμενης παραγράφου και 
ενημερώνει την Επιτροπή Δημοσιονομικού Ελέγχου του 
Υπουργείου Οικονομικών. 

Άρθρο 10 

Οργάνωση και στελέχωση της 
Αρχής Πληρωμής του Κ.ΠΧ 

1. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονομίας 
και Οικονομικών συνιστάται αυτοτελής ειδική υπηρεσία 
στο Υπουργείο Εθνικής Οικονομίας, η οποία υπάγεται 
στο Γενικό Γραμματέα Επενδύσεων και Ανάπτυξης και 
ασκεί τις αρμοδιότητες που προβλέπονται στο άρθρο 8. 

2. Ως προς τη ούσταση της ειδικής υπηρεσίας, την ορ¬ 
γάνωση, τη λειτουργία, τον αριθμό και τη σύνθεση του 
προσωπικού της κατά κατηγορία, την επιλογή του Προϊ¬ 
σταμένου της και τις αμοιβές του προσωπικού, καθώς και 
κάθε άλλο σχετικό θέμα, ισχύουν αναλόγως αυτά που 
ορίζονται στο άρθρο 7. 

ι 

Άρθρο 11 

Χρηματοδοτήσεις και πληρωμές ατιό 
τον Προϋπολογισμό Δημοσίων Επενδύσεων 

1. Η κρατική και κοινοτική συμμετοχή για όλες τις πρά¬ 
ξεις που εντάσσονται από τις διαχειριστικές αρχές στα 
επιχειρησιακά προγράμματα του Κ.Π.Σ. ή των κοινοτικών 
πρωτοβουλιών, καθώς για τις πράξεις που χρηματοδο¬ 
τούνται από το Ταμείο Συνοχής, είναι δημόσιες επενδύ¬ 
σεις κατά την έννοια του άρθρου 1 του ν.δ. 2957/1954 
και μπορεί να χρηματοδοτείται από τον Κρατικό Προϋπο¬ 
λογισμό μέσω του Προγράμματος Δημοσίων Επενδύσεων, 

2. Οι χρηματοδοτήσεις στους τελικούς δικαιούχους 
μέσω του προϋπολογισμού δημοσίων επενδύσεων πραγ¬ 
ματοποιούνται χωρίς να υπόκεινται σε καμία μείωση ή 
κράτηση ή μεταγενέστερη ειδική επιβάρυνση που επιφέ¬ 
ρει μείωοη των ποσών αυτών. Με κοινή απόφαση των 

Υπουργών Εθνικής Οικονομίας και Οικονομικών, μπορεί 
να ρυθμίζονται θέματα εφαρμογής του προηγούμενου 
εδαφίου. 

3. Οι πληρωμές αε βάρος του προϋπολογισμού δημο¬ 
σίων επενδύσεων διακρίνονται οε: 

α. Αμεσες πληρωμές: είναι αυτές που πραγματοποιού¬ 
νται από τους φορείς των συλλογικών αποφάσεων σε 
αναδόχους έργων για παραγωγή έργου, παροχή αγα¬ 
θών σύμφωνα με τις κείμενες διατάξεις. 

β. Εμμεσες πληρωμές: είναι οι πληρωμές επιχορηγήσε¬ 
ων ή χρηματοδοτήσεων προς νομικά πρόσωπα δημοσίου 
ή ιδιωτικού δικαίου που πραγματοποιούνται από τους φο¬ 
ρείς των συλλογικών αποφάσεων. 

4. Με την έκδοση των συλλογικών αποφάσεων καθορί¬ 
ζεται ο τρόπος πληρωμών, σύμφωνα με την προηγούμε¬ 
νη παράγραφο, ο οποίος και ακολουθείται από τους φο¬ 
ρείς των συλλογικών αποφάσεων για κάθε πράξη. Στην 
περίπτωση των έμμεσων πληρωμών ορίζεται το νομικό 
πρόσωπο που είναι δικαιούχος φορέας και που το ίδιο 
πρέπει να αποτελεί και τον τελικό δικαιούχο της πράξης, 
όπως εγκρίθηκε από τα αρμόδια όργανα των επιχειρη¬ 
σιακών προγραμμάτων. 

5. Σε περίπτωση έμμεσων πληρωμών οι πιστώσεις κα¬ 
τατίθενται σε ειδικό τραπεζικό λογαριασμό μέσω του 
οποίου θα πραγματοποιούνται οι πληρωμές των πράξε¬ 
ων. Στο λογαριασμό αυτόν θα κατατίθενται και τα έσοδα 
που προκύπτουν από οποιαδήποτε αιτία (ιδίως τόκοι, κα¬ 
ταπτώσεις εγγυητικών επιστολών, ποινικές ρήτρες, πρό¬ 
στιμα αναδοχών) και τα οποία χρησιμοποιούνται υπέρ 
της πράξης. Οι φορείς που διαχειρίζονται τους ανωτέρω 
λογαριασμούς έχουν υποχρέωση παροχής στοιχείων κί¬ 
νησης των λογαριασμών των πράξεων στη διαχειριστική 
αρχή του επιχειρησιακού προγράμματος και στην Αρχή 
Πληρωμής. Με κοινή απόφαση των Υπουργών Εθνικής 
Οικονομίας και Οικονομικών μπορεί να ρυθμίζονται θέ¬ 
ματα εφαρμογής της παραγράφου αυτής. 

Αρθρο 12 

Τεχνική βοήθεια - στήριξη 

1. Οι ενέργειες τεχνικής βοήθειας - στήριξης αφορούν 
τον προγραμματισμό, το σχεδίασμά, την προετοιμασία, 
την αξιολόγηση, τη διαχείριση, την παρακολούθηση, τη 
δημοσιότητα, την εφαρμογή και τον έλεγχο του Κ.Π.Σ., 
των επιχειρησιακών προγραμμάτων, των κοινοτικών 
πρωτοβουλιών και του Ταμείου Συνοχής και χρηματοδο¬ 
τούνται από εθνικούς ή κοινοτικούς πόρους μέοω του 
προϋπολογισμού δημοσίων επενδύσεων. 

Οι ενέργειες τεχνικής βοήθειας - στήριξης συνίστα- 
νται ιδίως στην προμήθεια αγαθών και λήψη υπηρεσιών, 
την κάλυψη λειτουργικών δαπανών και δαπανών αμοι¬ 
βών προσωπικού, καθώς και κάθε άλλη απαραίτητη δα¬ 
πάνη. 

2. Στο άρθρο 4 παρ.1 εδ.α του ν. 1960/1991 μετά τις 
λέξεις “Εθνικής Οικονομίας» απαλείφονται οι λέξεις 
«σύμφωνα με τις διατάξεις των Κανονιομών Ε.Ο.Κ. 
2052/1988 και 2088/1985», 

Στο ίδιο εδάφιο πριν τις λεξεις «ρυθμίζονται θέματα» 
προστίθενται οι λέξεις «προσδιορίζονται οι κατηγορίες 
ενεργειών και δαπανών, οι διαδικασίες ανάθεσης και 
πληρωμής, τα αναγκαία δικαιολογητικά και κάθε λεπτο¬ 
μέρεια σχετική με την εκτέλεση ενεργειών τεχνικής 
βοήθειας - στήριξης και διαχείριση των αντίστοιχων πό¬ 
ρων από τις αρμόδιες υπηρεσίες για τις ενέργειες τεχνι¬ 


κής βοήθειας - στήριξης ή/και να». Στο ίδιο εδάφιο προ¬ 
στίθενται οι λέξεις «με την επιφύλαξη των διατάξεων 
του κοινοτικού δικαίου» μετά τις λέξεις «γενικής ή ειδι¬ 
κής διάταξης», 

3. Οι διαχειριστικές αρχές, η Αρχή Πληρωμής, η Επι¬ 
τροπή Δημοσιονομικού Ελέγχου και η αρμόδια υπηρεσία 
για το Ταμείο Συνοχής καταρτίζουν και εκτελούν ετήσιο 
πρόγραμμα ενεργειών τεχνικής βοήθειας - στήριξης, το 
οποίο υποβάλλουν για έγκριση στον Υπουργό Εθνικής 
Οικονομίας. 

Με απόφαση του Υπουργού Εθνικής Οικονομίας μπο¬ 
ρεί να καθορίζονται τα στοιχεία που περιλαμβάνονται 
στο ετήσιο πρόγραμμα ενεργειών, η διαδικασία υποβο¬ 
λής και έγκρισής του, καθώς και κάθε αναγκαία λεπτομέ¬ 
ρεια. 

ΚΕΦΑΛΑΙΟ Δ 

ΠΑΡΑΚΟΛΟΥΘΗΣΗ ΤΟΥ Κ.Π.Σ. 

Άρθρο 13 

Αποστολή και αρμοδιότητες 
της Επιτροπής Παρακολούθησης του Κ.Π.Σ. 

Η Επιτροπή Παρακολούθησης του Κ.Π.Σ, έχει ως απο¬ 
στολή να παρακολουθεί την αποτελεσματική και ορθή 
εφαρμογή του Κ.Π.Σ.. Στο πλαίσιο αυτό: 

α) αξιολογεί τακτικά την πρόοδο όσον αφόρα την επί¬ 
τευξη των συγκεκριμένων στόχων του Κ,Π.Σ, 
β) εξετάζει τα αποτελέσματα της εφαρμογής του Κ.Π.Σ., 
ιδίως την επίτευξη των στόχων των επιχειρησιακών προ¬ 
γραμμάτων, καθώς και την ενδιάμεση αξιολόγηση, 
γ) εγκρίνει την ετήσια και την τελική έκθεση εκτέλε¬ 
σης πριν αυτές αποσταλούν στην Επιτροπή, 
δ) εγκρίνει οποιαδήποτε πρόταση τροποποίησης του 
περιεχομένου της απόφασης της Επιτροπής σχετικά με 
τη συμμέτοχη των Ταμείων, 
ε) προτείνει στη διαχειριστική αρχή του Κ.Π.Σ. οποια¬ 
δήποτε προσαρμογή ή επανεξέταση του Κ.Π.Σ., η οποία 
μπορεί να συντελέσει στην επίτευξη των στόχων του ή 
να βελτιώσει τη διαχείριση. 

Άρθρο 14 

Συγκρότηση και οργάνωση της 
Επιτροπής Παρακολούθησης του Κ.Π.Σ. 

1. Πρόεδρος της Επιτροπής Παρακολούθησης του 
Κ,Π.Σ. είναι ο Υπουργός Εθνικής Οικονομίας, ο οποίος 
αναπληρώνεται από τον αρμόδιο Γενικό Γραμματέα. 

2. Η Επιτροπή Παρακολούθησης του Κ.Π.Σ. αποτελεί- 
ται από τους Προέδρους των Επιτροπών Παρακολούθη¬ 
σης των επιχειρησιακών προγραμμάτων, εκπροσώπους 
του Υπουργείου Εθνικής Οικονομίας, της διαχειριστικής 
αρχής του Κ.Π.Σ., της Αρχής Πληρωμής, της Επιτροπής 
Δημοσιονομικού Ελέγχου, εκπροσώπους των αρμόδιων 
υπουργείων και αντιπροσώπους των Ο.Τ.Α., των οικονο¬ 
μικών και κοινωνικών εταίρων και αντιπροσωπευτικών μη 
κυβερνητικών οργανώσεων, προωθώντας, κατά το δυνα¬ 
τόν, την ισόρροπη συμμετοχή ανδρών και γυναικών. 
Στην Επιτροπή Παρακολούθησης του Κ,Π.Σ. συμμετέ¬ 
χουν επίσης εκπρόσωποι της Επιτροπής και της Ευρωπα¬ 
ϊκής Τράπεζας Επενδύσεων χωρίς δικαίωμα ψήφου. 

3 Με απόφαση του Υπουργού Εθνικής Οικονομίας 
συγκροτείται η Επιτροπή Παρακολούθησης του Κ.Π.Σ. 
και ορίζονται τα μέλη και οι αναπληρωτές τους. Με 

όμοια απόφαση δύναται να συγκροτούνται υποεπιτρο¬ 
πές συμβουλευτικού χαρακτήρα για το συντονισμό δρα¬ 
στηριοτήτων σε ειδικούς τομείς, το έργο των οποίων δεν 
θίγει τις αρμοδιότητες των Επιτροπών Παρακολούθησης 
του Κ.Π.Σ. και των επιχειρησιακών προγραμμάτων. 

4. Οι αποφάσεις της Επιτροπής Παρακολούθησης λαμ- 
βάνονται κατά πλειοψηφία. Δεν μπορεί να ληφθεί από¬ 
φαση της Επιτροπής Παρακολούθησης χωρίς τη σύμφω¬ 
νη γνώμη του Προέδρου της. 

5. Η Επιτροπή Παρακολούθησης του Κ.Π.Σ. θεσπίζει 
τον εσωτερικό της κανονισμό με τη σύμφωνη γνώμη της 
διαχειριστικής αρχής του Κ.Π.Σ.. Συνέρχεται με πρό¬ 
σκληση του προέδρου της. Στις συνεδριάσεις της μπορεί 
να προσκληθούν άτομα με ειδικές γνώσεις σε οικονομι¬ 
κά, τεχνικά, κοινωνικά, επιστημονικά και λοιπά θέματα. 

6. Η διαχειριστική αρχή του Κ.Π.Σ. είναι αρμόδια για την 
προετοιμασία της τεκμηρίωσης, των εκθέσεων, της ημε¬ 
ρήσιας διάταξης και των πρακτικών των συνεδριάσεων. 

Άρθρο 15 

Αποστολή και αρμοδιότητες 
των Επιτροπών Παρακολούθησης 
των επιχειρησιακών προγραμμάτων 

Η Επιτροπή Παρακολούθησης του επιχειρησιακού προ¬ 
γράμματος έχει ως αποστολή την παρακολούθηση της 
αποτελεσματικής και ορθής εφαρμογής του. 

Στο πλαίσιο αυτό: 

α) Επιβεβαιώνει και προσαρμόζει το συμπλήρωμα προ¬ 
γραμματισμού, συμπεριλαμβανομένων των δεικτών που 
θα χρησιμοποιηθούν στην παρακολούθησή του και εγκρί¬ 
νει κάθε μεταγενέστερη προσαρμογή του. 

β) Εξετάζει και εγκρίνει τα κριτήρια επιλογής των πρά¬ 
ξεων που χρηματοδοτούνται βάσει εκάστου μέτρου. Ως 
ομάδες κριτηρίων επιλογής χρησιμοποιεί ιδίως: 
αα) τη φύση και το είδος της πράξης στο πλαίσιο 
του μέτρου, 

ββ) τη σκοπιμότητα της πράξης (οικονομική 
βιωσιμότητα και κοινωνικό όφελος), 
γγ) την πληρότητα της πράξης, 
δδ) την ωριμότητα της πράξης, 
εε) τη συμβατότητα της πράξης με τις εθνικές 
και κοινοτικές πολιτικές. 

γ) Αξιολογεί τακτικά την πρόοδο που σημειώνεται όσον 
αφορά την επίτευξη των στόχων του προγράμματος. 

δ) Εξετάζει τα αποτελέσματα της εφαρμογής, ιδίως 
την επίτευξη των στόχων, που έχουν τεθεί για τα διά¬ 
φορα μέτρα, καθώς και την ενδιάμεση αξιολόγηση. 

ε) Εξετάζει και εγκρίνει την ετήσια και την τελική έκ¬ 
θεση εκτέλεσης πριν αυτές αποσταλούν στην Επιτροπή. 

στ) Εξετάζει και εγκρίνει προτάσεις τροποποίησης του 
προγράμματος που δεν επιφέρουν αλλαγή στη συνολική 
και την ετήσια συμμετοχή των Ταμείων. 

ζ) Με τη σύμφωνη γνώμη της διαχειριστικής αρχής του 
επιχειρησιακού προγράμματος προτείνει στη διαχειριστι¬ 
κή αρχή του Κ.Π.Σ. τροποποιήσεις που επιφέρουν αλλαγή 
στη συνολική και την ετήσια συμμετοχή των Ταμείων. 

η) Προτείνει στη διαχειριστική αρχή του επιχειρησια¬ 
κού προγράμματος οποιαδήποτε προσαρμογή ή επανε¬ 
ξέταση του προγράμματος, η οποία μπορεί να ουντελέ- 
σει στην επίτευξη των στόχων του επιχειρησιακού προ¬ 
γράμματος ή να βελτιώσει τη διαχείριση. 


Άρθρο 16 

Συγκρότηση και οργάνωση 
των Επιτροπών Παρακολούθησης 
των επιχειρησιακών προγραμμάτων 

1. Η Επιτροπή Παρακολούθησης του επιχειρησιακού 
προγράμματος αποτελείται τουλάχιστον από εκπροσώ¬ 
πους της διαχειριστικής αρχής του επιχειρησιακού προ¬ 
γράμματος, της Αρχής Πληρωμής, της Επιτροπής Δημο¬ 
σιονομικού Ελέγχου, εκπροσώπους του Υπουργείου 
Εθνικής Οικονομίας και των αρμόδιων Υπουργείων και 
αντιπροσώπους των οικονομικών και κοινωνικών εταί¬ 
ρων και αντιπροσωπευτικών μη κυβερνητικών οργανώ¬ 
σεων, προωθώντας, κατά το δυνατόν, την ισόρροπη συμ¬ 
μετοχή ανδρών και γυναικών. Στις Επιτροπές Παρακο¬ 
λούθησης επιχειρησιακών προγραμμάτων περιφερειών 
συμμετέχουν και εκπρόσωποι των Ο.Τ.Α. α’ και β' βαθ¬ 
μίδας. Στην Επιτροπή Παρακολούθησης του επιχειρησια¬ 
κού προγράμματος συμμετέχουν επίσης εκπρόσωποι της 
Επιτροπής και της Ευρωπαϊκής Τράπεζας Επενδύσεων 
χωρίς δικαίωμα ψήφου. 

2. Με απόφαση του αρμόδιου Υπουργού και του Υπουρ¬ 
γού Εθνικής Οικονομίας συγκροτείται η Επιτροπή Παρα¬ 
κολούθησης του επιχειρησιακού προγράμματος και ορίζο¬ 
νται ο πρόεδρος, τα μέλη και οι αναπληρωτές τους. Οι 
αποφάσεις της Επιτροπής Παρακολούθησης λαμβάνο- 
νται κατά πλειοψηφία. Δεν μπορεί να ληφθεί απόφαση 
της Επιτροπής Παρακολούθησης χωρίς τη σύμφωνη 
γνώμη του Προέδρου της. 

3. Η Επιτροπή Παρακολούθησης του επιχειρησιακού 
προγράμματος θεσπίζει τον εσωτερικό της κανονισμό με 
τη σύμφωνη γνώμη της διαχειριστικής αρχής του επιχει¬ 
ρησιακού προγράμματος και της διαχειριστικής αρχής 
του Κ.Π.Σ.. Συνέρχεται με πρόσκληση του προέδρου της. 
Στις συνεδριάσεις της μπορεί να προσκληθούν άτομα με 
ειδικές γνώσεις σε οικονομικά, τεχνικά, κοινωνικά, επι¬ 
στημονικά και λοιπά θέματα. 

4. Η διαχειριστική αρχή του επιχειρησιακού προγράμ¬ 
ματος είναι αρμόδια για την προετοιμασία της τεκμηρίω¬ 
σης, των εκθέσεων, της ημερήσιας διάταξης και των πρα¬ 
κτικών των συνεδριάσεων. 

ΚΕΦΑΛΑΙΟ Ε 
ΕΞΩΤΕΡΙΚΟΣ ΕΛΕΓΧΟΣ 

Αρθρο 17 

Εξωτερικός δημοσιονομικός έλεγχος 

1. Στο Υπουργείο Οικονομικών (Γενικό Λογιστήριο του 
Κράτους) συνιστάται Επιτροπή Δημοσιονομικού Ελέγχου 
(Ε.Δ.ΕΛ.) με σκοπό τη διενέργεια ελέγχων των διαχειρι¬ 
στικών αρχών, της Αρχής Πληρωμής των τελικών δικαι¬ 
ούχων και πράξεων. 

2. Η ανωτέρω Επιτροπή είναι επταμελής και συγκρο¬ 
τείται με απόφαση του Υπουργού Οικονομικών από τον 
Γενικό Διευθυντή της Γενικής Διεύθυνσης Διοίκησης και 
Δημοσιονομικών Ελέγχων ως Πρόεδρο, τους Διευθυ¬ 
ντές των Διευθύνσεων Προγραμματισμού και Ελέγχων, 
Μελετών και Αξιολόγησης και Δημοσιονομικών Σχέοεων 
με την Ευρωπαϊκή Ένωση του Υπουργείου Οικονομικών 
(Γ.Λ.Κ.) και τρεις εμπειρογνώμονες με εμπειρία σε θέ¬ 
ματα δημοσιονομικού ελεγχου των κοινοτικών προγραμ¬ 
μάτων. 

3. Με όμοια απόφαση ορίζονται τα αναπληρωματικά 
μέλη της Επιτροπής και η γραμματεία της, η οποία στε¬ 
λεχώνεται με υπαλλήλους των ανωτέρω διευθύνσεων. 

4. Η αποστολή της Ε.Δ.ΕΛ. αυνισταται στην εξασφάλι¬ 
ση της τήρησης των αρχών της χρηστής δημοσιονομικής 
διαχείρισης και ιδίως; 

α) στον έλεγχο των συστημάτων διαχείρισης και ελέγ¬ 
χου των διαχειριστικών αρχών και της Αρχής Πληρω¬ 
μής, καθώς και των δαπανών των τελικών δικαιούχων, οι 
οποίοι υλοποιούν πράξεις στα πλαίσια του Κ.Π.Σ., των 
κοινοτικών πρωτοβουλιών και του Ταμείου Συνοχής, 
β) στην αξιολόγηση των αποτελεσμάτων των ελέγ¬ 
χων που πραγματοποιούν οι διαχειριστικές αρχές των 
επιχειρησιακών προγραμμάτων και η Αρχή Πληρωμής, 
γ) στην αξιολόγηση των μέτρων και ενεργειών που λή- 
φθηκαν από τις αρμόδιες αρχές σε συνέχεια των ελέγ¬ 
χων που διενεργήθηκαν, 

δ) στη συνεργασία με την Επιτροπή για το συντονισμό 
των ελέγχων των εθνικών και κοινοτικών προγραμμά¬ 
των, τη μέθοδο και τον τρόπο διενέργειας των ελέγχων, 
καθώς και λοιπά θέματα με σκοπό τη μεγιστοποίηση του 
αποτελέσματος των διενεργούμενων ελέγχων, 
ε) στην παροχή προς την Επιτροπή δήλωσης, στην 
οποία συντίθενται τα πορίσματα των ελέγχων που διεξή- 
χθησαν κατά τη διάρκεια υλοποίησης των προγραμμά¬ 
των της περιόδου 1994-1999 και 2000-2006, όπως αυτή 
προβλέπεται στα άρθρα 8 του Κανονισμού (ΕΚ) 2064/97 
της Εηιτροπής της 15ης Οκτωβρίου 1997, 38 (περ. δ') 
του Κανονισμού 1260/99 του Συμβουλίου της 21ης Ιουνί¬ 
ου 1999 και 10 (παράγραφος στ ) του Κανονισμού 
1264/99 του Συμβουλίου της 21ης Ιουνίου 1999, 
στ) στην ενημέρωση της Επιτροπής ως προς την εξέλι¬ 
ξη των διοικητικών και δικαστικών διώξεων, 

5. Οι έλεγχοι που πραγματοποιούνται στις διαχειριστι¬ 
κές αρχές, στην Αρχή Πληρωμής, στους τελικούς δικαι¬ 
ούχους και στις πράξεις είναι δειγματοληπτικοί, βάσει 
ετήσιου προγραμματισμού που καταρτίζεται από την 
Ε.Δ.ΕΛ., ύστερα από εισήγηση της Διεύθυνσης Προ- 
γραμματιομού και Ελέγχων. Επίσης διενεργούνται έλεγ¬ 
χοι εκτός προγραμματισμού, όταν αυτό απαιτείται. Κατά 
τον έλεγχο εξετάζεται η νομιμότητα και η κανονικότητα 
των πράξεων και οι διαδικασίες υλοποίησής τους. Ο 
έλεγχος μπορεί να διενεργείται στην έδρα των τελικών 
δικαιούχων ή στους χώρους υλοποίησης του φυσικού 
αντικειμένου των πράξεων. 

6. Η συγκρότηση των ελεγκτικών ομάδων από υπαλλή¬ 
λους του Δημοσιονομικού Κλάδου και υπαλλήλους απο¬ 
σπασμένους στο Υπουργείο Οικονομικών (Γ.Λ.Κ.), ο κα¬ 
θορισμός της αποζημίωσης των ελεγκτών για τη συμμε¬ 
τοχή τους στους ελέγχους ή της αποζημίωσης των με¬ 
λών και της γραμματείας της Ε.Δ.ΕΛ., το ειδικό επίδομα 
των αποσπασμένων υπαλλήλων, καθώς και κάθε σχετική 
λεπτομέρεια, καθορίζεται με αποφάσεις του Υπουργού 
Οικονομικών. Το ύψος της εκτός έδρας αποζημίωσης 
και τα έξοδα μετακίνησης του προσωπικού που υπηρετεί 
στις ανωτέρω ελεγκτικές ομάδες ορίζεται με όμοια από¬ 
φαση με εκείνη του άρθρου 7 παρ. 7. 

7. Σε ειδικές περιπτώσεις, με αποφάσεις του Υπουρ¬ 
γού Οικονομικών, μπορούν να συμμετέχουν στους ελέγ¬ 
χους εμπειρογνώμονες δημόσιοι λειτουργοί ή ιδιώτες, οι 
οποίοι λόγω της Θέσεως ή των ειδικών γνώαεών τους 
μπορούν να βοηθήσουν το ελεγκτικό έργο. Με όμοια 
απόφαση καθορίζεται ο τρόπος και το ύψος της αποζημί¬ 
ωσης των εμπειρογνωμόνων. 


8. Μετά το πέρας του ελέγχου οι ελεγκτικές ομάδες 
συντάσσουν εκθέσεις, τις οποίες παραδίδουν στη Διεύ¬ 
θυνση Μελετών και Αξιολόγησης, που εισηγείται σχετι¬ 
κά στην Ε.Δ.ΕΛ.. Αν διαπιστωθούν παρατυπίες ή παρα¬ 
βάσεις, οι εκθέσεις διαβιβάζονται στον Υπουργό Οικονο¬ 
μικών για τη λήψη μέτρων. Εάν προκύπτει θέμα καταλο¬ 
γισμού, αναζητούνται τα ποσά σύμφωνα με τις ισχύου- 
σες διατάξεις για την ανάκτηση των παρανόμως ή αχρε- 
ωστήτως καταβληθέντων ποσών. 

9. Η Ε.Δ.ΕΛ, συντάσσει ετήσια έκθεση για τα αποτελέ¬ 
σματα των ελέγχων και την αξιολόγηση των μέτρων και 
ενεργειών που έγιναν κατά την υλοποίηση των πράξεων, 
με ιδιαίτερη αναφορά στις δημοσιονομικές επιπτώσεις 
των παρατυπιών που ενδεχομένως σημειώθηκαν και των 
μέτρων που λήφθηκαν για τη διόρθωσή τους, την οποία 
υποβάλλει στους αρμόδιους φορείς και στην Επιτροπή. 

10. Για τις ανάγκες των ελέγχων και τη λειτουργία της 
Ε ,Δ.ΕΛ. συνιστώνται στο Υπουργείο Οικονομικών (Γ. Λ. Κ.) 
Διευθύνσεις; α) Προγραμματισμού και Ελέγχων και β) 
Μελετών και Αξιολόγησης, υπαγόμενες στη Γενική Διεύ¬ 
θυνση Διοίκησης και Δημοσιονομικών Ελέγχων. Η κατα¬ 
νομή των αρμοδιοτήτων των Διευθύνσεων σε κάθε τμή¬ 
μα γίνεται με απόφαση του Υπουργού Οικονομικών. 

11. Η Διεύθυνση Προγραμματισμού και Ελέγχων διαρ¬ 
θρώνεται στα κατωτέρω τμήματα; 

- Τμήμα Α' Προγραμματισμού και Ελέγχου Προγραμ¬ 
μάτων του Ευρωπαϊκού Ταμείου Περιφερειακής Ανά¬ 
πτυξης ( Ε.Τ.Π.Α.) και του Ταμείου Συνοχής (Τ.Σ.). 

- Τμήμα Β Προγραμματισμού και Ελέγχου Προγραμ¬ 
μάτων του Ευρωπαϊκού Γεωργικού Ταμείου Προσανατο¬ 
λισμού και Εγγυήσεων (Ε.Γ.Τ.Π.Ε.)·Τμήμα Προσανατολι¬ 
σμού και του Χρηματοδοτικού Μέσου Προσανατολισμού 
Αλιείας (Χ.Μ.Π.Α.). 

- Τμήμα Γ’ Προγραμματισμού και Ελέγχου Προγραμ¬ 
μάτων του Ευρωπαϊκού Κοινωνικού Ταμείου (Ε.Κ.Τ.), 
των κοινοτικών πρωτοβουλιών και λοιπών χρηματοδοτι¬ 
κών οργάνων. 

Η Διεύθυνση Μελετών και Αξιολόγησης διαρθρώνε¬ 
ται στα κατωτέρω τμήματα: 

- Τμήμα Α' Μελετών και Επεξεργασίας Στοιχείων και 
Εκθέσεων, 

- Τμήμα Β Σύνταξης και Εφαρμογής Ελεγκτικών 
Προτύπων και Επικοινωνίας. 

- Τμήμα Γ ' Αξιολόγησης και Πιστοποίησης Δαπανών. 

12 Για τη στελέχωση των ανωτέρω Διευθύνσεων συ- 

νιστώνται οι εξής θέσεις προσωπικού: 

α) Τριάντα τρεις (33) θέσεις υπαλλήλων κλάδου ΠΕΙ 
Δημοσιονομικών εκ των οποίων δύο (2) θέσεις Διευθυ¬ 
ντών. 

β) Εξι (6) θέσεις υπαλλήλων ΠΕ κλάδου Μηχανικών. 

γ) Τρεις (3) θέσεις υπαλλήλων ΠΕ κλάδου Γεωτεχνι¬ 
κών. 

δ) Δύο (2) θέσεις Ειδικού Επιστημονικού Προσωπικού. 

ε) Δύο (2) θέσεις υπαλλήλων κλάδου Πληροφορικής, 
στ) Τέσσερις (4) θέσεις υπαλλήλων ΔΕ Δακτυλογρά- 
φων- Χειριστών Η/Υ. 

ζ) Μία (1) θέση υπαλλήλου ΥΕ κλάδου Επιμελητών. 

13. Η στελέχωση των διευθύνσεων μπορεί να γίνεται 
και με υπαλλήλους που αποσπώνται από τον ευρύτερο 
δημόσιο τομέα του άρθρου 1 του ν. 2000/1991, όπως 
ίοχυε κατα την πρώτη εφαρμογή του. Οι αποσπάσεις γί¬ 
νονται με κοινή απόφαση του Υπουργού Οικονομικών και 
του αρμόδιου κατά περίπτωση Υπουργού για χρονικό 
διάστημα δύο ετών, που μπορεί να παρατείνεται μια ή 

περισσότερες φορές κατά παρέκκλιση των ισχυουσών 
διατάξεων. 

14. Με απόφαση του Υπουργού Οικονομικών ρυθμίζο¬ 
νται οι ειδικότερες αρμοδιότητες και τα θέματα λειτουρ¬ 
γίας της ΕΔΕΑ.. καθώς και κάθε αναγκαία λεπτομέρεια. 

15. Με κοινή απόφαση των Υπουργών Εθνικής Οικονο¬ 
μίας και Οικονομικών δύναται να καταργηθεί το Ειδικό 
Συντονιστικό Οργανο Ελέγχου των προγραμμάτων που 
χρηματοδοτούνται από την Ευρωπαϊκή Ενωση, που συ- 
στήθηκε με το άρθρο 6 του ν. 2187/1994 (ΦΕΚ 16 
Α 78.2.1994) και οι αρμοδιότητες του να μεταφερθούν 
στην Επιτροπή Δημοσιονομικού Ελέγχου (Ε.Δ.ΕΛ.) που 
συνιστάται με την παράγραφο 1 του παρόντος άρθρου. 

ΚΕΦΑΛΑΙΟ ΣΤ 
Μ.Ο.Δ. Α.Ε. 

Άρθρο 18 

Μονάδα Οργάνωσης της Διαχείρισης 

1. Στη δεύτερη περίοδο της παραγράφου 1 του άρθρου 1 
του καταστατικού της Μονάδας Οργάνωσης της Διαχεί¬ 
ρισης του Κοινοτικού Πλαισίου Στήριξης (Μ.Ο.Δ.), όπως 
αυτό προβλέπεται στην παράγραφο 3 του άρθρου τρίτου 
του ν. 2372/1996 (ΦΕΚ 29 Α ') μετά τις λέξεις του «δημο¬ 
σίου τομέα» τίθεται τελεία και διαγράφονται οι επόμε¬ 
νες λέξεις μέχρι το τέλος της περιόδου. 

2. Οι παράγραφοι 2, 3, 4, 5 του άρθρου 1 του καταστα¬ 
τικού της Μονάδας Οργάνωσης της Διαχείρισης του Κοι¬ 
νοτικού Πλαισίου Στήριξης (Μ.Ο.Δ.) αντικαθίστανται ως 
εξής: 

«2. Υποστηρίζει την οργάνωση της διαχείρισης του 
Κ.Π.Σ. με την επεξεργασία συστημάτων οργάνωσης και 
ειδικών εργαλείων, τη μεταφορά τεχνογνωσίας με συνε¬ 
χή κατάρτιση του προσωπικού των εμπλεκόμενων φορέ¬ 
ων, καθώς και την οργάνωση ειδικών εκδηλώσεων για το 
σκοπό αυτό. 

3. Υποστηρίζει τη διαχειριστική αρχή του Κ.Π.Σ. ως 
προς την αξιολόγηση της διαχειριστικής ικανότητας και 
οργάνωσης των διαχειριστικών αρχών των επιχειρησια¬ 
κών προγραμμάτων. 

4. Προτείνει τη δομή οργάνωσης των διαχειριστικών 
αρχών. 

5. Προβαίνει στη δημόσια πρόσκληση για την απόσπα¬ 
ση προσωπικού στις ειδικές υπηρεσίες, σύμφωνα με τη 
διαδικασία του άρθρου 7 παράγραφος 2 εδάφιο β' και 
υποστηρίζει τη διαδικασία αξιολόγησης όπως ορίζεται 
στο άρθρο 7 παράγραφος 2 εδάφιο α .» 

Προστίθεται νέα παράγραφος 6 στο άρθρο 1 του κατα¬ 
στατικού της Μονάδας Οργάνωσης της Διαχείρισης του 
Κ.Π.Σ. που έχει ως εξής: «Υποστηρίζει τους τελικούς δι¬ 
καιούχους μετά από πρόταση των διαχειριστικών αρχών 
των επιχειρησιακών προγραμμάτων.» 

3. Στην παράγραφο 1 του άρθρου 2 του καταστατικού 
της ανωτέρω εταιρείας προστίθεται περίοδος που έχει 
ως εξής: «με απόφαση της γενικής συνέλευσης μπορεί 
νσ παρατείνεται για ίαο χρονικο διάστημα μία ή περισσό¬ 
τερες φορές η διάρκεια της εταιρείας.». 

4. Στην παράγραφο 3 του άρθρου 7 του καταστατικού 
της ανωτέρω εταιρείας προστίθενται οι λεξεις «το πολύ» 
μετά τη λέξη «διάρκειας». 

5. Στην παράγραφο 1 του άρθρου 9 του καταστατικού 
της ανωτέρω εταιρείας μετά τις λέξεις «του εποπτεύο- 
ντος υπουργού» τίθεται τελεία και διαγράφονται οι επό¬ 


μενες λέξεις μέχρι το τέλος της περιόδου. 

6. Προσωπικό με σχέση εξηρτημένης εργασίας ορι¬ 
σμένου χρόνου που έχει προσληφθεί από τους ενδιάμε¬ 
σους φορείς βάσει του άρθρου 5 του π.δ. 113/1992 μετα- 
φέρεται και εντάσσεται στη Μ.Ο.Δ. Α.Ε.. με την ίδια σχέ¬ 
ση εργασίας, ύστερα από αίτηση του ενδιαφερομένου 
που υποβάλλεται μέσα σε αποκλειστική προθεσμία δύο 
(2) μηνών από την έναρξη ισχύος του παρόντος. 

ΚΕΦΑΛΑΙΟ Ζ 

ΤΑΜΕΙΟ ΣΥΝΟΧΗΣ, ΚΟΙΝΟΤΙΚΕΣ ΠΡΩΤΟΒΟΥΛΙΕΣ 

Άρθρο 19 
Ταμείο Συνοχής 

1. Το Υπουργείο Εθνικής Οικονομίας εκπροσωπεί τη 
χώρα στην Επιτροπή για το Ταμείο Συνοχής και είναι αρ¬ 
μόδιο για την τελική επιλογή και την υποβολή των προ¬ 
τάσεων έργων για χρηματοδότηση από αυτό, για το συ¬ 
ντονισμό και την εποπτεία των διαχειριστικών αρχών, 
όσον αφορά την άσκηση των αρμοδιοτήτων του παρό¬ 
ντος άρθρου, καθώς και για τον έλεγχο εφαρμογής του 
πλαισίου και των κανόνων που εγκρίνονται από το Τα¬ 
μείο Συνοχής. 

2. Η κατ αρχήν αξιολόγηση των προτάσεων, η παρα¬ 
κολούθηση και ο έλεγχος κατά την προετοιμασία και 
υλοποίηση των έργων, καθώς και η καταχώρηση των 
σχετικών στοιχείων στο Ο.Π.Σ. γίνεται από τις διαχειρι¬ 
στικές αρχές του άρθρου 7 του παρόντος νόμου. 

3. Με αποφάσεις του Υπουργού Εθνικής Οικονομίας 
και του αρμόδιου Υπουργού καθορίζεται η αρμοδιότητα 
των διαχειριστικών αρχών ανάλογα με το είδος και τη 
φύση των έργων, καθώς και ειδικότερα θέματα σχετικά 
με την άσκηση των αρμοδιοτήτων της προηγούμενης πα¬ 
ραγράφου από τις διαχειριστικές αρχές. 

4. Η Αρχή Πληρωμής, όπως προβλέπεται στο άρθρο 
10, ασκεί τις αρμοδιότητες που αναφέρονται στο άρθρο 
8 για τα έργα που χρηματοδοτούνται από το Ταμείο Συ¬ 
νοχής. 

5. Η άσκηση των αρμοδιοτήτων του Υπουργείου Εθνι¬ 
κής Οικονομίας της παραγράφου 1 μπορεί να γίνεται μέ¬ 
σω ειδικής υπηρεσίας, εφαρμοζόμενων αναλόγως των 
διατάξεων της παραγράφου 8 του άρθρου 7. 

Αρθρο 20 

Κοινοτικές πρωτοβουλίες 

1. Το Υπουργείο Εθνικής Οικονομίας εκπροσωπεί τη 
χώρα στην Επιτροπή για τις κοινοτικές πρωτοβουλίες και 
είναι αρμόδιο για την υποβολή των επιχειρησιακών προ¬ 
γραμμάτων που εντάσσονται στο πλαίσιό τους, καθώς 
και για το συντονισμό και την εποπτεία των διαχειριστι¬ 
κών αρχών των επιχειρησιακών προγραμμάτων των κοι¬ 
νοτικών πρωτοβουλιών. 

2. Η διαχείριση των επιχειρησιακών προγραμμάτων 
των κοινοτικών πρωτοβουλιών γίνεται από διαχειριστι¬ 
κές αρχές που ασκούν τις αρμοδιότητες που αναφέρο- 
νται στο άρθρο 4, με την επιφύλαξη της παραγράφου 5. 
Ως προς τη σύσταση των ειδικών υπηρεσιών για την 
άσκηση των αρμοδιοτήτων των διαχειριστικών αρχών, 
την οργάνωση, τη λειτουργία, τη σύνθεση του προσωπι¬ 
κού της κατά κατηγορία, την επιλογή του προϊσταμένου 
και τις αμοιβές του προσωπικού, καθώς και κάθε άλλο 
σχετικό θέμα ισχύουν αναλόγως αυτά που ορίζονται στο 

άρθρο 7. 

3. Η Αρχή της Πληρωμής, όπως προβλεπεται στο άρ¬ 
θρο 10. αοκεί τις αρμοδιότητες που αναφέρονται στο άρ¬ 
θρο 8 για τα επιχειρησιακά προγράμματα των κοινοτικών 
πρωτοβουλιών. 

4. Για κάθε επιχειρησιακό πρόγραμμα κοινοτικής πρω¬ 
τοβουλίας, με την επιφύλαξη της επόμενης παραγρά¬ 
φου, συγκροτείται Επιτροπή Παρακολούθησης που ασκεί 
τις αρμοδιότητες που αναφέρονται στο άρθρο 16. 

5. Με απόφαση του Υπουργού Εθνικής Οικονομίας 
ρυθμίζεται κατά παρέκκλιση κάθε αντίθετης διάταξης, η 
σύσταση κοινών οργάνων, για την εφαρμογή των δια¬ 
κρατικών συμφωνιών που συνομολογούνται στο πλαίοιο 
των επιχειρησιακών προγραμμάτων διασυνοριακής, δια- 
περιφερειακής και διακρατικής συνεργασίας, που εντάσ¬ 
σονται στην κοινοτική πρωτοβουλία Ιηίειτθή, ο τρόπος 
συμμετοχής σε αυτά τα όργανα, η εφαρμογή των απο¬ 
φάσεων τους, καθώς και κάθε άλλο σχετικό θέμα. 

Αρθρο 21 

Συντελεστές ειδικού φόρου κατανάλωσης 
πετρελαίου και της κηροζίνης θέρμανσης 

1. Ειδικά για τη χρονική περίοδο από 16 Οκτωβρίου 
2000 μέχρι και 27 Απριλίου 2001, ο φόρος που αναφέρε- 
ται στις περιπτώσεις στ' και Γ της παραγράφου 1 του 
άρθρου 20 του ν. 2127/1993 (ΦΕΚ 48 Α'), για το πετρέ¬ 
λαιο εσωτερικής καύσης (0ΙΕ3ΕΕ) θέρμανσης και την 
κηροζίνη θέρμανσης, αντίστοιχα, ορίζεται οε έξι χιλιά¬ 
δες εκατόν πενήντα (6.150) δραχμές το χιλιόλιτρο. 

2. Η ισχύς της παρούσας διάταξης αρχίζει από 16 
Οκτωβρίου 2000. 

Άρθρο 22 

1. Η προβλεπόμενη από την παρ. 1 του άρθρου έκτου 
του ν. 2388/1996 διάρκεια επιδότησης, όπως αυτή παρα- 
τάθηκε με την παρ. 1 του άρθρου 21 του ν. 2736/1999 
(ΦΕΚ 172 Α'), παρατείνεται αφότου έληξε για χρονικό 
διάστημα ενός (1) ακόμη έτους. 

Τα ποσά που θα απαιτηθούν από τη ρύθμιση της παρα¬ 
γράφου 1 του παρόντος άρθρου θα βαρύνουν κατά το 
ήμισυ τον Ο.Α.Ε.Δ. και κατά το ήμισυ το Πρόγραμμα Δη¬ 
μοσίων Επενδύσεων. Κατά τα λοιπά ισχύουν οι διατάξεις 
του άρθρου 6 του ν. 2388/1996 (ΦΕΚ 50 Α ) και της εκ- 
δοθείσας κατ’ εξουσιοδότηση αυτού υπουργικής απόφα¬ 
σης με αριθμ 33492/23.7.1996. 

2. Η προβλεπόμενη από την παρ. 2 του άρθρου 19 του 
ν. 2458/1997 (ΦΕΚ 15 Α ) ειδική επιδότηση ανεργίας 
διάρκειας τριάντα έξι (36) μηνών παρατείνεται, αφότου 
έληξε, για ένα ακόμη δωδεκάμηνο, εφόσον ο επιδοτού¬ 
μενος παραμένει άνεργος μετά τη λήξη της αρχικής επι¬ 
δότησης. 

Κατά τα λοιπά ισχύουν οι ρυθμίσεις του άρθρου 19 του 
ν. 2458/1997. 

3. Στο τέλος του άρθρου 19 του ν. 2458/1997 προστί¬ 
θεται παράγραφος 7 που εχει ως εξής: 

«7. Ο αναγνωριζόμενος κατά τις παραγράφους 3 και 4 
χρόνος ασφάλισης λαμβάνεται υπόψη και για τη συμπλή¬ 
ρωση των προϋποθέσεων συνταξιοδότησης της παρ. 1 
του άρθρου 10 του ν. 825/1978, όπως ισχύει μέχρι σήμε¬ 
ρα. Η ισχύς της διάταξης αυτής αρχίζει από ! 4.2.1997, τα 
δε οικονομικά αποτελέσματα απο την πρώτη του επόμε¬ 
νου μήνα της δημοσιευσεως του παρόντος.» 


Άρθρο 23 

Το κατά τις διατάξεις του προεδρικού διατάγματος 
420/1991 (ΦΕΚ 153 Α') Ιδρυμα Ιατροβιολογικών Ερευ¬ 
νών της Ακαδημίας Αθηνών επιχορηγείται ετησίως απο 
το Πρόγραμμα Δημοσίων Επενδύσεων των Υπουργείων 
Εθνικής Παιδείας και Θρησκευμάτων και Υγείας και Πρό¬ 
νοιας, με ποσοστο ένα τοις εκατό (1%) επί του ορίου 
πληρωμών των μη αυγχρηματοδοτούμενων έργων καθέ¬ 
νας από τα Υπουργεία αυτά. 

Άρθρο 24 

Διαχείριση, παρακολούθηση του προγράμματος 
«ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» 

Σύσταση «Κοινωνία της Πληροφορίας Α.Ε.» 

1. Ειδικά για τη διαχείριση και παρακολούθηση του 
επιχειρησιακού προγράμματος «ΚΟΙΝΩΝΙΑ ΤΗΣ ΠΛΗ¬ 
ΡΟΦΟΡΙΑΣ» εφαρμόζονται και οι παρακάτω διατάξεις: 

α) Ειδική υπηρεσία για τη διαχείριση του προγράμμα¬ 
τος συνιστάται, κατά τα οριζόμενα στο άρθρο 7, στο 
Υπουργείο Εθνικής Οικονομίας. 

β) Πρόεδρος της Επιτροπής Παρακολούθησης του 
προγράμματος ορίζεται, με την απόφαση της παρ. 2 του 
άρθρου 16, Γενικός Γραμματέας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

γ) Η ένταξη των πράξεων στα μέτρα του προγράμμα¬ 
τος, που αφορούν τη δημόσια διοίκηση, διενεργείται κα¬ 
τά τα οριζόμενα ατην παρ. 1 του άρθρου 5, ύστερα από 
σύμφωνη γνώμη του Υπουργείου Εσωτερικών, Δημόσιας 
Διοίκησης και Αποκέντρωσης. 

2. α) Επιτρέπεται, ύστερα από αίτηση του τελικού δι¬ 
καιούχου, η χωρίς αντάλλαγμα υποστήριξή ταυ οτις δια¬ 
δικασίες προετοιμασίας, παρακολούθησης, ένταξης και 
υλοποίησης των πράξεων του επιχειρησιακού προγράμ¬ 
ματος, καθώς και η απόδοσή τους σε παραγωγική λει¬ 
τουργία, από την ανώνυμη εταιρεία της επόμενης παρα¬ 
γράφου. 

β) Επιτρέπεται, ύστερα από προγραμματική συμφωνία 
που καταρτίζεται μεταξύ του, κατ’ αρχήν, τελικού δικαι¬ 
ούχου και της εταιρείας της επόμενης παραγράφου, η 
οποία κοινοποιείται στη διαχειριστική αρχή του προ¬ 
γράμματος, η εκτέλεση χωρίς ανταλλαγμα εκ μέρους 
της εταιρείας, ως τελικού δικαιούχου, πράξεων ή μέτρων 
ευθύνης του οικείου Υπουργείου ή Περιφέρειας ή 
Ν.Π.Δ.Δ. ή Ν.Π.Ι.Δ., που χρηματοδοτούνται από το επι¬ 
χειρησιακό πρόγραμμα, συμπεριλαμβανομένων ενερ¬ 
γειών τεχνικής βοήθειας στήριξης. 

3. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονομί¬ 
ας και Οικονομικών, που δημοσιεύεται στην Εφημερίδα 
της Κυβερνήσεως, συνιστάται ανώνυμη εταιρεία, μη κερ¬ 
δοσκοπικού χαρακτήρα, με την επωνυμία «ΚΟΙΝΩΝΙΑ 
ΤΗΣ ΠΛΗΡΟΦΟΡΙΑΣ Α.Ε.» και καταρτίζεται το καταστα¬ 
τικό της. 

4. Η εταιρεία λειτουργεί χάριν του δημόσιου συμφέρο¬ 
ντος, κατά τους κανόνες της ιδιωτικής οικονομίας και 
δεν έχει βιομηχανικό ή εμπορικό χαρακτήρα. Διέπεται 
από τις διατάξεις του κ.ν. 2190/1920, όπως ισχύει κάθε 
φορά, πλην αν ορίζεται διαφορετικά στο άρθρο αυτό. 

5. Το μετοχικό κεφάλαιο αναλαμβάνεται εξ ολοκλή¬ 
ρου από το Ελληνικό Δημόσιο, το οποίο για την άσκηση 
των μετοχικών του δικαιωμάτων εκπροσωπούν οι Υπουρ¬ 
γοί Εσωτερικών, Δημόσιας Διοίκησης και Αποκέντρω- 

σης, Εθνικής Οικονομίας και Οικονομικών. Οι μετοχές της 
εταιρείας είναι ονομαστικές και αμεταβίβαστες. 

6. Σκοποί της εταιρείας είναι: 

α) Η χωρίς αντάλλαγμα παροχή υποστήριξης των τελικών 
δικαιούχων του επιχειρησιακού προγράμματος "ΚΟΙΝΩΝΙΑ 
ΤΗΣ ΠΛΗΡΟΦΟΡΙΑΣ", κατά τα οριζόμενα στην παρ. 2α του 
παρόντος άρθρου. 

β) Η ανάληψη, ως τελικής δικαιούχου, της υλοποίησης 
πράξεων ή μέτρων, συμπεριλαμβανομένων ενεργειών τεχνι¬ 
κής βοήθειας στήριξης, που χρηματοδοτούνται από το Επι¬ 
χειρησιακό Πρόγραμμα "ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ", 
κατά τα οριζόμενα στην παρ. 2β του παρόντος άρθρου. 

γ) Η διαχείριση και η παραγωγική λειτουργία συστημάτων 
πληροφορικής και επικοινωνίας της δημόσιας διοίκησης, 
ύστερα από απόφαση παραχώρησης του Υπουργού Εσω¬ 
τερικών, Δημόσιας Διοίκησης και Αποκέντρωσης που δημο¬ 
σιεύεται στην Εφημερίδα της Κυβερνήσεως. 

Στην απόφαση καθορίζεται ο τρόπος άσκησης της διαχεί¬ 
ρισης και της παραγωγικής λειτουργίας και κάθε σχετική 
λεπτομέρεια. 

Με το καταστατικό της εταιρείας καθορίζονται ειδικότερα 
οι σκοποί της εταιρείας και εξειδικεύονται οι επιτρεπόμενες 
δράσεις της για την επίτευξή τους. 

7. Η εταιρεία διοικείται από εννεαμελές Διοικητικό Συμ¬ 
βούλιο, το οποίο ορίζεται για τριετή θητεία με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης. Με ίδια απόφαση ορίζεται ο Πρόεδρος του Δ.Σ.. 

Τρία μέλη του Διοικητικού Συμβουλίου προτείνονται από 
τον Υπουργό Εθνικής Οικονομίας. 

Ο Διευθύνων Σύμβουλος της εταιρείας εκλέγεται από το 
Διοικητικό Συμβούλιο της εταιρείας μεταξύ των μελών του, 
και υπογράφει σύμβαση διαχείρισης με την εταιρεία, στην 
οποία καθορίζονται οι στόχοι που αναλαμβάνει να εκπλη¬ 
ρώσει κατά τη διάρκεια της θητείας του. 

Η αμοιβή του καθορίζεται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας και Οικονομικών, ύστερα από γνώμη 
του Δ.Σ. της εταιρείας. Για τον Διευθύναντα Σύμβουλο της 
εταιρείας έχουν εφαρμογή οι διατάξεις της παρ. 18 του άρ¬ 
θρου 32 του ν. 2190/1994. 

8. Η εταιρεία μπορεί να επιχορηγείται από το Πρόγραμμα 
Δημοσίων Επενδύσεων για την εκτέλεση των σκοπών της. 

9. Η εταιρεία απολαμβάνει όλων των διοικητικών, οικονομι¬ 
κών και δικαστικών ατελειών, καθώς και όλων των δικονομι- 
κών προνομίων του Δημοσίου. Επίσης απαλλάσσεται από κά¬ 
θε δημόσιο, δημοτικό, κοινοτικό, λιμενικό ή δικαστικό τέλος 
ή φόρο, άμεσο ή έμμεσο, εισφορά υπέρ τρίτου, δικαίωμα και 
κράτηση φόρων ή τέλους, πληντου Φ.Π.Α. 

10. Στην εταιρεία επιτρέπεται η απόσπαση υπαλλήλωντου 
Δημοσίου και του ευρύτερου δημόσιου τομέα του άρθρου 1 
του ν. 2000/1991, όπως ίσχυε κατά την πρώτη εφαρμογή του, 
για χρονικό διάστημα δύο (2) ετώνπου μπορεί ναπαρατείνε- 
ται μία ή περισσότερες φορές για ίσο χρονικό διάστημα. Για 
το προσωπικό της εταιρείας εφαρμόζονται αναλόγως οι δια¬ 
τάξεις των παραγράφων 1 και 3 του άρθρου 8 του καταστα¬ 
τικού της Μ.Ο.Δ. Α.Ε., όπως αυτό καθορίζεται με την παρ. 3 
του άρθρου τρίτου του ν. 2372/1996 (ΦΕΚ 29 Α'). 

Όλα τα ειδικότερα θέματα, τα σχετικά με την εσωτερική 
διάρθρωση των υπηρεσιών της εταιρείας, τον αριθμό, τα 
αναγκαία προσόντα και τους όρους πρόσληψης του προ¬ 
σωπικού, την κατανομή του σε τμήματα, την εξέλιξη και τον 
πειθαρχικό έλεγχό του, ρυθμίζονται με κανονισμό που κα¬ 
ταρτίζεται από το Δ.Σ. της εταιρείας, εγκρίνεται με κοινή 


απόφαση των Υπουργών Εσωτερικών, Δημόσιας Διοίκησης 
και Αποκέντρωσης και Εθνικής Οικονομίας και δημοσιεύε¬ 
ται στην Εφημερίδα της Κυβερνήσεως. Με όμοια απόφαση 
εγκρίνεται ο Κανονισμός Προμηθειών, ανάθεσης εκτέλε¬ 
σης έργων, μελετών και παροχής υπηρεσιών, με τον οποίο 
ρυθμίζεται κάθε σχετικό ζήτημα για τη σύναψη, εκτέλεση 
και λύση των ανωτέρω συμβάσεων. 

11. α) Με το καταστατικό της εταιρείας ρυθμίζονται τα θέ¬ 
ματα που αφορούν την επωνυμία, την έδρα, το αρχικό με¬ 
τοχικό κεφάλαιο, την αύξηση και τη μείωση του μετοχικού 
κεφαλαίου, την έκδοση των μετοχών και των προσωρινών 
τίτλων, τα δικαιώματα των μετόχων, τη σύγκληση, τη συ¬ 
γκρότηση, τη λειτουργία και τις αρμοδιότητες της Γενικής 
Συνέλευσης και του Διοικηπκού Συμβουλίου, τις αρμοδιό¬ 
τητες του Π ροέδρο υ το υ Διο ικητικού Συμβουλίου και του Δι- 
ευθύνοντος Συμβούλου, τους πόρους της εταιρείας, τους 
ελεγκτές, την εταιρική χρήση, τις ετήσιες οικονομικές κα¬ 
ταστάσεις, τη λύση και την εκκαθάριση της εταιρείας, την 
πρώτη εταιρική χρήση, το πρώτο Διοικητικό Συμβούλιο, 
τους πρώτους, τακτικό και αναπληρωματικό, ελεγκτές και 
κάθε άλλο σχετικό θέμα που προβλέπεται από την κείμενη 
για τις ανώνυμες εταιρείες νομοθεσία. 

β) Το καταστατικό της εταιρείας μπορεί να τροποποιείται 
και να κωδικοποιείται με απόφαση της Γ ενικής Συνέλευσης 
της εταιρείας, που εγκρίνεται με απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Εθνικής Οικονομίας και δημοσιεύεται στην Εφημερίδα της 
Κυβερνήσεως. 

12. Εκτός από την ασκούμενη, σύμφωνα με τη νομοθεσία 
για τις ανώνυμες εταιρείες εποπτεία, η οποία ασκείται από 
τον Υπουργό Ανάπτυξης, η εταιρεία υπάγεται στην επο¬ 
πτεία του Υπουργείου Εσωτερικών, Δημόσιας Διοίκησης και 
Αποκέντρωσης κατά τα ειδικότερα οριζόμενα στο Κατα¬ 
στατικό της. 

Άρθρο 25 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν άλλως 
ορίζεται στις επί μέρους διατάξεις του. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 13 Νοεμβρίου 2000 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Π. ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Α. ΓΙΑΝΝΙΤΣΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Νοεμβρίου 2000 

